بەشێک لە ئاهەنگی نەورۆزی ٢٧١٨ی کوردی ئاوایی چۆڕونەنە - مەریوان\nمصاحبە خالد عزیزی عضو کمیتە مرکزی حزب دمکرات کردستان با شبکە تلویزیونی آزادی\nمحەممەد جەزا - مەتەرێزی شەرەف\nشینی شەهیدان و نەورۆزی نەسرەوتن 1 / 4 / 2019 دەنگی سروودی منداڵانی ئاوایی گاوەرەی -سنە 31 / 3 / 2019 مەقام ئاوات بۆکانی 30 / 3 / 2019 هۆنراوە بە دەنگی خوشکە خەجیج مەعزوور 29 / 3 / 2019 مانگی من خۆری من 28 / 3 / 2019\nسروودی یەکسانی 8 / 3 / 2019 سروودی ژنی کورد 8 / 3 / 2019 سروود بۆ شەهید قادر قادری 7 / 3 / 2019 وەفایەک بۆ شەهید قادر قادری 7 / 3 / 2019 ناسری رەزازی - تۆ نامری 28 / 2 / 2019\nسروودی نەتوایەتی ئەی رەقیب 20 / 2 / 2019 شیرن و خۆشە زمانی کوردی 20 / 2 / 2019 کینەم 9 / 2 / 2019 هاتەوە ٢ی رێبەندان 22 / 1 / 2019 هاتەوە ٢ی رێبەندان 22 / 1 / 2019\nرێبەندان 22 / 1 / 2019 رێبەندان رێبەندان 21 / 1 / 2019 ٢ی رێبەندانە 21 / 1 / 2019 سروودی ٢ی رێبەندان 21 / 1 / 2019 ئەی شەهیدان 23 / 12 / 2018\nکاروان حەکیمزادە 14 / 12 / 2018 سروودی پێشمەرگە 11 / 11 / 2018 مەرێژن بۆ فرمێسکی خەم 4 / 11 / 2018 سروودی ئەی فەلەک 4 / 11 / 2018 ئاسۆ موئمێنی - بابە مەرۆ 29 / 10 / 2018\nهۆنراوەی شەهیدانی ١٧ خەرمانان 27 / 10 / 2018 ئازیتا - بابە هەستە 23 / 10 / 2018 هۆنراوەی کەریم فەرخەپوور 22 / 10 / 2018 هۆنراوەی کەریم فەرخەپوور - زیارەتی زام لە ئامێزی دایکی نیشتیماندا! 22 / 10 / 2018 وەفایەک بۆ شەهیدانی17ی خەرمانان 21 / 10 / 2018\nهۆنراوەی ڕەسووڵ سوڵتانی بۆ شەهیدان 21 / 10 / 2018 سروود 20 / 10 / 2018 پەخشان بۆ شەهیدانی ١٧ی خەرمانان 17 / 10 / 2018 سروشت هەواڵێکی رەشی 15 / 10 / 2018 یاران شوێن پێی من هەڵمەرگرن 15 / 10 / 2018\nهونراوەیەک بۆ شەهیدانی قەلا 14 / 10 / 2018 هۆنراوەیەک بۆ خاتوو سوهەیلا 9 / 10 / 2018 قەڵای دێموکرات 8 / 10 / 2018 بەیان سۆهرابی 1 / 10 / 2018 سروشت هەواڵێکی رەشی 29 / 9 / 2018\nچەک هەڵگری خاکێکم 29 / 9 / 2018 سروودی کورستان عەزیزیان 27 / 9 / 2018 سروشت هەواڵێکی رەشی 23 / 9 / 2018 ئەی ژنە پێشمەرگە 21 / 9 / 2018 یاران شوێن پێ من هەلمەگرن 20 / 9 / 2018\nبۆ شاری دێموکرات 14 / 9 / 2018 چەندین سەختە 14 / 9 / 2018 ئێرە دەنگی رۆژهەلاتە بەکاتی کوردستان 13 / 9 / 2018 کوردستان لە مانگرتنی دایە (چوارشەممە ٢١ی خەرمانان ) 12 / 9 / 2018 هۆنراوەی تۆڵە 12 / 9 / 2018\nکوردستان لە مانگرتنی دایە (چوارشەممە ٢١ی خەرمانان ) 12 / 9 / 2018 شەهید بەوزامەی درا لە جەرگم 12 / 9 / 2018 سروود بۆ شەهیدان 11 / 9 / 2018 ئەوەدیسان هەرای جەنگە 11 / 9 / 2018 بۆ شەهیدانی قەڵا 11 / 9 / 2018\nئەحمەد شێربەگی 11 / 9 / 2018 مەرێژن بۆ فرمێسکی خەم 11 / 9 / 2018 هە ر دەژیم 11 / 9 / 2018 مامۆستا فەرهاد - دایە گیان بگری 11 / 9 / 2018 سروود بۆ شەهیدانی قەڵا 9 / 9 / 2018\nنا بۆ تیرۆر 9 / 9 / 2018 شەهید 22 / 7 / 2018 دارۆ دادکووش 15 / 7 / 2018 پەخشان بۆ دوکتوور قاسملوو 13 / 7 / 2018 سروود بۆ دوکتوور قاسملوو 13 / 7 / 2018\nسروود بۆ دوکتوور قاسملوو 11 / 7 / 2018 جەماڵ موفتی 17 / 6 / 2018 ئەیاد جەباری 17 / 6 / 2018 ناسر رەزازی - بژی کوردستان 11 / 6 / 2018 نەجمەدینی غوڵامی - غەریبیتان دەکەم یاران 10 / 6 / 2018\nناسر رەزازی - سەربرز و بووم نەبەزی 8 / 6 / 2018 ناسری رەزازی - هیوا هیوا 31 / 5 / 2018 سروود سەیاڵی 15 / 4 / 2018 وەفایەک بۆ شەهید قادر قادری 14 / 3 / 2018 دەنگی نیشتمانپەروەرێک 13 / 3 / 2018\nهۆنراوە بۆ شەهید قادر قادری 12 / 3 / 2018 سروود بۆ شەهید قادر قادری 11 / 3 / 2018 هونراوەیەک بۆ شەهید 10 / 3 / 2018 سروودی ژن 9 / 3 / 2018 بۆ شەهید قادر قادری 8 / 3 / 2018\nشەهید 7 / 3 / 2018 پێشمەرگەم ئامادەی مەرگەم 7 / 3 / 2018 دایە گیان بگری 7 / 3 / 2018 تورەمەبە ئەی نیشتمان 7 / 3 / 2018 بابە مرۆ 7 / 3 / 2018\nدایە مال ئاوا 1 / 3 / 2018 مەرێژن بۆ فرمێسکی خەم 17 / 2 / 2018 من پێشمەرگەی کوردستانم 6 / 2 / 2018 چۆپی / پێشمەرگە 28 / 1 / 2018 لەبەیرم مەکەن 24 / 1 / 2018\nهاتەوە دووی رێبەندان 22 / 1 / 2018 سروود کرمانجی 20 / 1 / 2018 سروودی رێبەندان 20 / 1 / 2018 ٢ی رێبەندانە 18 / 1 / 2018 ناسر رەزازی هەڵوەدا بووم 25 / 12 / 2017\nبەهجەت یەحیا - کوری رۆژهەلات 20 / 12 / 2017 شوان پەروەر - جانێ جانێ 18 / 12 / 2017 بۆ پێشمەرگە 17 / 12 / 2017 شێعری پێشمەرگە 17 / 12 / 2017 گەلی شۆرشگێر 16 / 12 / 2017\nشیوان پەروەر / جانێ جانێ 15 / 12 / 2017 سروودی کوردین وەک شێر و هەلۆ راپەریوین 15 / 12 / 2017 دوژمنی بەدفەر بزانە من فیداکاری گەلم 15 / 12 / 2017 سلاو پێشمەرگەی قارەمان 3 / 12 / 2017 پێشمەرگە 7 / 11 / 2017\nپێشمەرگە 7 / 11 / 2017 پێشمەرگەی کۆلنەدەر 28 / 10 / 2017 مانگی من . خۆری من 11 / 10 / 2017 بەلێ بەلێ بۆ رێفراندۆم 25 / 9 / 2017 تاکەی تاکەی کۆیلە بین 25 / 9 / 2017\nمراد کاوە - رۆژی سەربەستی نزیکە 19 / 9 / 2017 ئەستێرەیەکی هەمیشە درەوشاوە 18 / 9 / 2017 سروودی سەربەخۆیی 18 / 9 / 2017 مەرێژن بۆ فرمێسکی خەم 17 / 9 / 2017 شێعری بەوشەوانە 14 / 9 / 2017\nکۆڵبەر 11 / 9 / 2017 سروود 28 / 8 / 2017 پێشمەرگەی کوردستانم 17 / 8 / 2016 هەستە ئەی 10 / 7 / 2017 ئەی پێشمەرگە 14 / 6 / 2017\nسلاو پێشمەگەی قارەمان 13 / 6 / 2017 سروود 29 / 3 / 2017 سروودی یەکسانی 8 / 3 / 2017 نامەیەک لە ماردینەوە بۆ شەهید وەهاب میرخزری 28 / 1 / 2017 تامی هەناریشتان تاڵ..کرد 28 / 1 / 2017\nپێشمەرگە 12 / 1 / 2017 بۆ شەهید ئەرسەلان عەباس نیا ناسراو بە کاکە گیان 7 / 1 / 2017 دەلالۆ 5 / 1 / 2017 کوردستان کوردستان تۆی ژیان 5 / 1 / 2017 بۆ شەهید ناسر کەریمی 4 / 1 / 2017\nهەنارە خوێنیاوەیەکی شەوی یەڵدا 27 / 12 / 2016 شەهید 24 / 12 / 2016 دیسان خوێنەوە 24 / 12 / 2016 چەمەری 24 / 12 / 2016 هەنارە خوێناویەکەی شەوی یەڵدا 22 / 12 / 2016\nشەهیدانی یەڵدا 22 / 12 / 2016 کورتەیەک لە ژیاننامەی شەهیدانی هێرشە تێروریستیەکەی بەر دەم بنکەی دەفتەری سیاسیی حیزبی دێموکراتی کوردستان لە شەوی یەلدا. 21 / 12 / 2016 مەریژن بۆ فرمێسکی خەم 21 / 12 / 2016 شەهید 21 / 12 / 2016 پێشمەرگە 16 / 12 / 2016\nئەز کچا کچا کوردانم 15 / 12 / 2016 پێشمەرگە 14 / 12 / 2016 پێشمەرگە 13 / 12 / 2016 بۆ پێشمەرگە 12 / 12 / 2016 خۆشم ئەوێ ولاتەکەم 26 / 11 / 2016\nچۆپی / پێشمەرگە 5 / 11 / 2016 ناسر رەزازی سلاو لە پێشمەرگەی قارەمان 5 / 11 / 2016 هۆنراوەی شەکانەوە 30 / 10 / 2016 بژی بژی ئەی پێشمەرگە 30 / 10 / 2016 دڵنیا - پێشمەرگە 17 / 10 / 2016\nپێشمەرگە تۆ سەنگەری 6 / 10 / 2016 تاهیر خەلیلی / کوری خەبات 5 / 10 / 2016 بۆ شەهید 2 / 10 / 2016 نیشتمان و پاڵەوانەکانی 28 / 9 / 2016 سڵاو لە تۆ کوردستانم 17 / 9 / 2016\nشیوەنی پێی شەهیدانمان 16 / 9 / 2016 قورەی ئاوی کانیاوەکان 14 / 9 / 2016 هۆنراوەی شەهید 13 / 9 / 2016 توورە مەبە ئەی کوردستان 13 / 9 / 2016 سروود بۆ شەهید 11 / 9 / 2016\nهۆنراوەی بۆ شەهید 11 / 9 / 2016 رۆژهەڵاتی خوێناوی 9 / 9 / 2016 من پێشمەرگە 9 / 9 / 2016 شێعرێک بۆ شەهید 8 / 9 / 2016 بۆ شەهید 7 / 9 / 2016\nدەبا خەمان خمی خاکبێت 1 / 9 / 2016 سروودی "کوردی فەیلییەم" 26 / 8 / 2016 کوردستانە رەشپۆشەکەم 24 / 8 / 2016 کوردم ئەمن 19 / 8 / 2016 هاتنەوە هاتنەوە 15 / 8 / 2016\nمن پێشمەرگەی کوردستانم 15 / 8 / 2016 بژی دێموکرات 14 / 8 / 2016 بژی دێموکرات 14 / 8 / 2016 بژی دێموکرات 14 / 8 / 2016 ٢٥ی گەلاوێژ ٢٤ 13 / 8 / 2016\nئەی پێشمەرگە 10 / 8 / 2016 بژی دێموکرات 9 / 8 / 2016 گەلاوێژ هاتی 8 / 8 / 2016 پێشمەرگەینە 31 / 7 / 2016 چیا کوردستان 30 / 7 / 2016\nنیشتمان 30 / 7 / 2016 کولایەوە زامی بەسوێی نیشتیمانم 11 / 7 / 2016 ڕێگاکەت 11 / 7 / 2016 سروودی شۆرشگێری 30 / 6 / 2016 بۆ پێشمەرگە 29 / 6 / 2016\nکوردستانم 25 / 6 / 2016 چیبووتاوانی ئەوانەی 29 / 5 / 2016 لەبیرم مەکە 22 / 5 / 2016 ئێوە پێشمەرگەن 19 / 4 / 2016 چرای شەهیدان 14 / 4 / 2016\nئەسپی زین 11 / 4 / 2016 کوردستانە رەش پۆشەکەم 6 / 4 / 2016 لایە لایە 6 / 4 / 2016 شیوەن 29 / 3 / 2016 کۆمارەکەم 25 / 1 / 2016\nئافەرین پێشەوا 22 / 1 / 2016 خوایە وەتەن ئاواکەی 21 / 1 / 2016 پێشمەرگە 28 / 12 / 2015 مافی خۆمان 22 / 12 / 2015 نیشتیمانم 16 / 12 / 2015\nکوردستان 15 / 12 / 2015 ڕاپەریون 14 / 12 / 2015 بژی پێشمەرگە 14 / 12 / 2015 من پێشمەرگەی کوردستانم 5 / 12 / 2015 ئەسپی زین 7 / 9 / 2015\nئەز خۆرتێن کوردێن 28 / 8 / 2015 هۆنراوەی "کە رادەبن" 23 / 8 / 2015 دایە گیان بەسسە سەرت هەڵێنە 20 / 8 / 2015 هۆنراوەی ٧٠ پەری 17 / 8 / 2015 هاتنەوە هاتنەوە 15 / 8 / 2015\nبژی دێموکرات 10 / 8 / 2015 بژی دێموکرات 7 / 8 / 2015 هاتنەوە پێشمەرگانی دێموکرات 1 / 8 / 2015 دەڵێن قاسملوو دێتەوە 15 / 7 / 2015 کۆچی ناوەخت 12 / 7 / 2015\nمن پێشمەرگەم 3 / 7 / 2015 ئەی پێشمەرگە 1 / 7 / 2015 سلاو لە تۆ کوردستانم 15 / 6 / 2015 سرووی هەرنە پێش 7 / 6 / 2015 هۆکاکی پێشمەرگە 6 / 6 / 2015\nدەڵێن قاسملوو دێتەوە 1 / 6 / 2015 کوردستان 31 / 5 / 2015 چەریک 30 / 5 / 2015 کوردم ئەمن 27 / 5 / 2015 پێشمەرگە 1 / 4 / 2015\nشەهید 30 / 3 / 2015 بۆ شەهید 30 / 3 / 2015 مەرێژن بۆ فرمێسکی غەم 28 / 3 / 2015 کاتی خوێناوی 28 / 3 / 2015 سروودی ژنی کورد 11 / 3 / 2015\nجواناو 1 / 3 / 2015 پێشمەرگە 1 / 2 / 2015 ئای نەتەوەی 22 / 1 / 2015 هاتەوە ٢ی رێبەندان 22 / 1 / 2015 ئافەرین قازی محەممەد 19 / 1 / 2014\n٢ی رێبەندانە 19 / 1 / 2014 دیسان خوێنە 18 / 1 / 2015 بۆ پێشمەرگە 1 / 1 / 2015 بۆ حەکیمی کوردایەتی قاسملووی هەردەم زیندوو 21 / 12 / 2014 جانێ جانێ 18 / 12 / 2014\nهەواڵی پێشمەرگە 18 / 12 / 2014 رێژەی پێشمەرگەی 18 / 12 / 2014 من پێشمەرگەی کوردستانم 17 / 12 / 2014 سلاو لە تۆ کوردستانم 17 / 12 / 2014 کوردستان 15 / 12 / 2014\nئەز کچا کوردانم 13 / 12 / 2014 دوژمنی بەدفەر 23 / 10 / 2014 هەوری رەش 23 / 10 / 2014 پێشمەرگە 19 / 10 / 2014 پێشمەرگە 16 / 10 / 2014\nسڵاو لە تۆ کوردستان 15 / 10 / 2014 پێکهەوی 11 / 10 / 2014 پێشمەرگە 1 / 10 / 2014 تێلی ئەم سنوورە 29 / 9 / 2014 شەهید بەوزامەی 29 / 9 / 2014\nکۆبانی تەنیا نیە 29 / 9 / 2014 هۆنراوەی نیوەشەو 27 / 9 / 2014 بارکەن برۆن 27 / 9 / 2014 شەهید 26 / 9 / 2014 سرووشت هەواڵێکی رەشی 26 / 9 / 2014\nشێعری باسی نەبەزان 21 / 9 / 2014 دێمەوە 19 / 9 / 2014 شەهید شەهید 17 / 9 / 2014 سادقی شەرفکەندی 17 / 9 / 2014 ئێمە کوردین 12 / 9 / 2014\nرێژنەی خەمان 11 / 9 / 2014 ٢٥ی گەلاوێژ 16 / 8 / 2014 ٢٥ ی گەلاوێژی ٢٤ 13 / 8 / 2014 گەلاوێژ هاتی 13 / 8 / 2014 یاران 12 / 8 / 2014\nسرووی پێشمەرگە 11 / 8 / 2014 کینەم 11 / 8 / 2014 پێشمەرگە نابەزن 11 / 8 / 2014 ئەی تریفەی مانگە شەوی 9 / 8 / 2014 لەبەر 9 / 8 / 2014\nمەرێژن بۆ فرمێسکی خەم 9 / 8 / 2014 کوردم ئەمن 7 / 8 / 2014 هەڤاڵی پێشمەرگە 7 / 8 / 2014 هاتەوە تەیرەکی گەرمێنێ 2 / 8 / 2014 من پێشمەرگەی کوردستان 17 / 7 / 2014\nبرادەر قاسملوو 13 / 7 / 2014 لەرێبازی دێموکرات 13 / 7 / 2014 قاسلوو 13 / 7 / 2014 هۆنراوە بۆ دوکتوور قاسملوو 12 / 7 / 2014 هۆنراوەکەیک بۆ قاسملوو 6 / 7 / 2014\nئافەرین قازی محەممەد 1 / 5 / 2014 پێشمەرگە 27 / 4 / 2014 کوردستانەکەم 6 / 4 / 2014 سلاو لە پێشەوا 31 / 3 / 2014 مال ئاوایی 30 / 3 / 2014\nمەرێژن بۆ فرمێسکی خەم 30 / 3 / 2014 بۆچێ دەگری 29 / 3 / 2014 نەکەی برای 29 / 3 / 2014 ١٠ی خاکەلێوە رۆژی شەهیدانی کوردستان 29 / 3 / 2014 کانیەک روون 28 / 3 / 2014\nخوایە وەتەن ئاوکەی 26 / 3 / 2014 بەتەنیا جێم مەهێلن 16 / 3 / 2014 سروودی یەکسانی 4 / 3 / 2014 بژی دێموکرات 2 / 3 / 2014 کوردستان 27 / 2 / 2014\nکوردستان 6 / 2 / 2014 ئەز کچا کوردانم 4 / 2 / 2014 بۆ کوردستان 30 / 1 / 2014 ٢ی رێبەندانە 20 / 1 / 2014 هۆکاکی پێشمەرگە 19 / 1 / 2014\n٢ی رێبەندانە 18 / 1 / 2014 رێبەندان 18 / 1 / 2014 بژی ئەی پێشمەرگە 12 / 1 / 2014 کوا شەهید 9 / 1 / 2014 هەڵۆی کوردستان 2 / 1 / 2014\nدایە ماڵ ئاوا 29 / 12 / 2013 پێشمەرگەمە 26 / 12 / 2013 خوایە وەتن ئاواکەی 25 / 12 / 2013 هاتنەوە تەیرەکەی گەرمێنێ 22 / 12 / 2013 شەوی یەڵدا 21 / 12 / 2013\nئەم کوردستان نارەوەن 19 / 12 / 2013 پێشمەرگەین کۆلنەدەر 18 / 12 / 2013 من پێشمەرگەی کوردستانم 17 / 12 / 2013 پەخشانە شێعری پێشمەرگە 17 / 12 / 2013 هەستن ئەی لاوەکان 17 / 12 / 2013\nئەستێرەی سەربەستی 16 / 12 / 2013 پێشمەرگەی مە 14 / 12 / 2013 وێنەیەک لە دیمەنێك 14 / 12 / 2013 نیشتمانی من کوردستان 14 / 12 / 2013 هۆ کاکی پێشمەرگە 14 / 12 / 2013


گشتپرسی بۆ سەربەخۆیی باشووری کوردستان و ئێمەی ڕۆژهەڵاتی/د. کامران ئەمین‌ئاوە – زاگرۆس پۆست\nماڵەوە / وتار / گشتپرسی بۆ سەربەخۆیی باشووری کوردستان و ئێمەی ڕۆژهەڵاتی/د. کامران ئەمین‌ئاوە\nگشتپرسی بۆ سەربەخۆیی باشووری کوردستان و ئێمەی ڕۆژهەڵاتی/د. کامران ئەمین‌ئاوە\nشه‌ممه 24 حوزه‌یران 2017\tوتار 130 جار خوێنراوه‌ته‌وه\nبەپێی ڕاگەیاندنی دەوڵەتی هەرێم و پشتیوانیی زۆرینەی حیزبەکانی باشووری کوردستان، ٢٥ی سپتامبری ٢٠١٧ وەکو ڕۆژی گشتپرسی بۆ سەربەخۆیی کوردستان دیاری کراوە. بێ‌گوومان لە باشوور و دەرەوەی کوردستان ئەم ڕەوتە یار و نەیاری خۆی هەیە و بەچەشنی جیاواز ڕەنگدانەوە و کاردانەوەی بووە.\nهەر وەک چاوەڕوانێش دەکرا، ئێران و تورکییە، بەپێی بەرژوەوندیی خۆیان و بە تایبەتی بە هۆی مەترسیی کاردانەوەی سەربەخۆیی باشووری کوردستان لە نێو کوردەکانی باکوور و ڕۆژهەڵاتی کوردستان، لە بەرامبەر ئەم بریارە ڕاوەستاون و هەوڵی خۆیان بۆ پێشگرتن لەم هەنگاوە مێژووی‌یە دەدەن.\nدەوڵەتی ناوەندیی عێراقیش کە نایهەوێ ئەم وڵاتە دوو لەت بکرێ، دژایەتیی خۆی لەگەڵ ئەم ڕەوتە ڕاگەیاندوە. بەپێی دیپلۆماسی و یاسای نێونەتەوەیی، دەوڵەتەکان بۆیان نیە پێش ڕاگەیاندنی سەربەخۆیی، پشتیوانیی خۆیان لەم چەشنە هەڵوێستانە ڕابگەیەنن.\nپێش پێکهاتنی دەوڵەتی هەرێمی کوردستان، دەوڵەتە دراوسێ‌یەکانی کوردستان، دژی پێکهاتنی هەرێم بوون، بەڵام ڕاستی‌یەکانی ژیان و گۆڕانی بارودۆخی عێراق و ناوچە، ئەوانی ناچار کرد کە دان بەم ڕاستی‌یە دابنێن و تەنانەت هەوڵ بدەن پێوەندیی بازرگانی و سیاسی لەگەڵ بگرن. لەلایەکی دیکەوە، دەوڵەتی هەرێمی کوردستان پتر لە ٢٠ ساڵە بوونی هەیە و تەنیا ماوە قۆناخە فەرمی‌یەکەی بۆ گۆڕانی ستاتوسی خۆی ببڕێ و ببێتە وڵاتێکی نوێ و بچێتە نیو بنەماڵەی دەوڵەتەکانی جێهانەوە. لە ڕاستیشدا دەوڵەتی عێراق لەمێژە زۆرتر لەسەر لاپەڕەکانی یاسای بنەڕەتیی ئەم وڵاتەدا بوونی هەیە هەتا لەسەر عەرزی واقیع. ساڵیانی ساڵە کە بەشی عەڕەبی (بە سووننە و شیعەوە) و هەرێمی کوردستان وەکو دوو دەوڵەتی جیا دەجووڵێنەوە و پەتی پێوەندیان گەلێک لەرزۆکتر لەوەیە کە بیری لێ‌دەکرێتەوە.\nلە باشووری کوردستان، بێجگە لە ڕەوتی گۆڕان و هێزێکی ئیسڵامی، دژایەتی‌یەکی بە هێز لەبەرامبەر گشتپرسی نەکراوە.\nلەلایەن خەڵک و زۆرینەی حیزبەکانی باشووری کوردستان، پێشوازی لە ئیدەی گشتپرسی کراوە و دەکرێ ئەم بزاڤە وەکو ویستێكی مێژوویی لەبەرچاو بگیرێ، تەنانەت ئەگەر ئەم ڕەوتە بەهەر هۆیەک سەرنەکەوێ، نەفسی کارەکە بۆ مێژووی کورد گەلێک پڕبایەخە. ئەم کارە دۆزی ڕزگاریخوازانەی کورد هەنگاوێک بەرەو پێش‌تر دەبا. پاش چەندین دەیە، ئەمڕۆ کورد لە بەشێک لە وڵاتە دابەشکراوەکەی بە جێگای خودموختاری، خودگەردانی، حوکمی زاتی و هتد، باس لە سەربەخۆیی دەکات و توانیویەتی بیروڕای جیهانیی بۆ ئەم پرسە ڕابکێشێ و ئەو فیکرەی بباتە نێو ڕەوانی کۆمەڵگای کوردی‌یەوە. ئەم ڕەوتە لە دواڕۆژدا کاردانەوەیەکی مێژوویی لەسەر بەشەکانی دیکەی کوردستانیش دەبێ.\nئەمڕۆ پرسی کورد و سەربەخۆیی، بۆتە پرسێکی نێونەتەوەیی و بەشێکە لە هەواڵی ڕۆژانەی بیروڕای گشتیی جیهان. بە‌خۆشی‌یەوە زۆربەی حیزبە کوردستانی‌یەکانیش وەکو ئەرکێکی نەتەوەیی پشتگیری لەم ئیدەیە دەکەن، تەنانەت بەڕێز جەمیل بایك، هاوسەرۆكی “كۆما جڤاكێن كوردستان” ڕادەگەیێنێ کە “گشتپرسیی باشووری کوردستان ماڤێكی ڕه‌وای دیموكراسی‌یه و نابێت هیچ کەسێک دژایەتی بکات”.\nلە پێوەندی لەگەڵ بارودۆخی ئەمڕۆی باشوور کە بەرەو گشتپرسیی سەربەخۆیی دەڕوا بەردەوام ئەم پرسیارە دێتە گۆڕێ: بڵێی کێشە سیاسی و ئابووری‌یەکانی باشووری کوردستان کە بەردەوام لەلایەن دژبەرانی گشتپرسییەوە پێداگری لەسەردەکرێ، کۆسپێک بۆ گشتپرسی بێ و کوردی باشوور و حیزبە سەرکی‌یەکانی لەم قۆناخە مێژووی‌یە‌دا هەتا چارەسەرکردنی تەواوی کێشە نێوخۆی‌یەکان واز لە پێکهێنانی دەوڵەت و کیانی کورد بێنن؟\nیاخود سەربەخۆیی دەکرێ وەکو قۆناخێکی تازە پێناسە بکرێ کە ئەرکەکانی بزووتنەوەی کورد دەخاتە ئاستێکی بەرزتر و کاتێک کورد سنوور، دەوڵەتی فەرمی و کیانی خۆی بە پێناسەیەکی جیهانی و نێونەتەوەییەوە هەبێ، بەپێی ململانێ حیزبی و چینەکانی نێو کۆمەڵگا دەتوانێ بەرەو چارەسەرکردنی کێشەکانی نێوخۆیی بڕوا و بەپێی یاسا و هاوسەنگیی هێزەکان، دەستەڵات تووشی گۆڕانکاری بکات؟\nلەم ڕەوتەدا، بێ‌گوومان ئەوەی بڕیاری کۆتایی دەدات، کوردی باشوورە و ئەگەر پرسی سەربەخۆیی بەپێی بیروباوەڕی ئەوانەی کە بە هۆگەلێک لەگەڵ پرسی گشتپرسی نین تەنیا ویستی یەک یا چەند حیزبی پاوانخواز بۆ چەواشەکاری، ڕاگرتنی دەسەڵات و بێ پێوەندی بە ویستی کوردی باشوور بێ، بێ‌گوومان دەبێ چاوەڕەوانی ئەوەی بین کە کوردی باشوور لەم گشتپرسییە‌دا بەشداری نەکات یان دەنگ بە سەربەخۆیی نەدات و خوازیاری مانەوەی لە چوارچێوەی عێراقدا بێ.\nبەداخەوە کورد لە مێژووی خۆیدا زۆرجار بە هۆی کێشە نێوخۆی‌یەکان، دەرفەتی باشی لەدەست داوە، ئەگەر ئێمە وانەمان لە هەڵەکانی پێشوومان نەگرتبێ، ئەوە مافی وەچەکانی داهاتومانە کە بێ‌بەزەییانە دادوەری‌ی نەرێنی‌مان لەسەر بکەن. لەم پێوەندی‌یەدا پێویستە ئێمەی ڕۆژهەڵاتی لەم هەلومەرجە ئاڵۆزە مێژووی‌یەدا بیر لەسەر چەند خاڵێک بکەینەوە:\n١. کێشە نێوخۆی‌یەکانی باشووری کوردستان وەکو کێشەی ئەم بەشە لەبەرچاو بگرین وئەم ڕاستی‌یە قەبووڵ کەین کە ئەو مافی خەڵکی باشوورە هەتا بەپێی بەرژوەندیی خۆی لەگەڵ دەسەڵات و حیزبەکانی خۆی هەڵسوکەوت بکات و بڕیار بۆ چارەنووسی خۆی بدات.\n٢. لەهەر حاڵەتێکدا نەکەوینە نێو شەڕ و ململانێی هێزە سیاسی‌یەکانی دیکەی کوردستان. باشتر ئەوەیە سەرەڕای مافی ڕادەربڕین و هەبوونی هەڵوێست سەبارەت بە تەواوی ڕووداوەکانی کوردستان و جیهان، هێز و وزەی خۆمان لەسەر دیتنەوەی نەخشە‌ڕێگایەک بۆ چارەسەرکردنی کێشەی نەتەوەیی‌مان لە ڕۆژهەڵاتی کوردستان کۆبکەینەوە و فارس گوتەنی لە پێوەندی لەگەڵ بەشەکانی دیکەی کوردستان نەبینە “کاسەی گرمتر از ێ‌ش” و “دایە مهربانتر از مادر”. کوردستانی باشوور سەربەخۆ بێ یان نا، ئێمە وەکو کوردی ڕۆژهەڵات پێویستە سیاسەتی خۆمان نەبەستینەوە بە ڕەوش و بارودۆخی ئەم بەشەی کوردستان و بەپێی هەڵسەنگاندن و بەرژوەندیی خۆمان بەرەو پیری خەبات بۆ مسۆگەڕکردنی مافی نەتەوەیی‌مان لە ڕۆژهەڵاتی کوردستان بڕۆین.\n٣. ڕەخنە‌گرتن لە سیاسەتەکانی دەسەڵاتی کوردستان لە پێوەندی لەگەڵ پێشێلکردنی ماڤی مرۆڤ، دێموکراسی، بارودۆخی کوردەکانی ڕۆژهەڵاتی کوردستان لە چوارچێوەی هەرێم، هەروەها شێوەی هەڵسوکەوتیان لەگەڵ ئێران، بە تایبەتی ئەگەر لە دژایەتی لەگەڵ بەرژوەندیی نەتەوەیی و بە زیانی ئێمە بێ و هتد، مافی بێ ئەملاوئەولای ئێمەیە، بەڵام ڕەخنەگرتنێک کە هاوڕێ لەگەڵ ڕێز و پێشنیار بێ، نەک بێ‌ڕێزی و ڕق‌هەڵگرتنێکی کوێر.


کوردیپێدیا - Αζάντ με λένε\n📕 Αζάντ με λένε | 🏷 پۆل: پەڕتووکخانە | زمانی بابەت: 🇬🇷 Ελληνική\n 👪 تۆڕی کۆمەڵایەتی | 🏳 کوردیی ناوەڕاست | Αζάντ με λένε\n➕ ئەم بابەتە لەلایەن: (زریان سەرچناری)ەوە لە: Aug 13 2018 10:49AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 13 2018 11:01AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Dec 22 2019 12:38PM باشترکراوە\n📷 فایلی وێنە 1.0.1 37 KB Aug 13 2018 10:50AM زریان سەرچناری\n1. 👁 Τζεμίλ Τουράν\n2. 👁 جەمیل توران


كاریگەری ئەنتی ئۆكسانەكان لەخێراتربوونی شێرپەنجەی سییەكان\n17/05/2019 780 جار خوێندراوه‌ته‌وه\nزانایان لە دیراسەیەكیاندا بەم ئەنجامە گەیشتن، كە دوو ئەنتی ئۆكسانی بەربڵاو دەتوانێت پڕۆسەی پێشكەوتنی شێرپەنجە لەمشكە تاقیگەییەكاندا زیاتر بكات.\nزۆر لەتاكەكان لەمڕۆدا هەوڵی ئەوە دەدەن، پارەی زۆر بۆ خەرجكردنی جۆرەها دەرمانی تەواوكاری ئەنتی ئۆكسان بۆ پاراستنی تەندروستی خۆیان بدەن، لەگەڵ ئەمانەشدا لێكۆڵینەوەیەكی نوێ دەریدەخات، كە ئەو مادانە پێدەچێت كاریگەریی پێچەوانەی هەبێت.\nزانایان لەو لێكۆڵینەوە نوێیە دەریانخستووە، كە دوو ئەنتی ئۆكسان واتە ڤیتامینی E ، هەروەها ئەسیتیل سیستین(ACETYLCYSTEINE) دەتوانێت پڕۆسەی گەشەی خێرای خانەی شێرپەنجەی لەئەندامی سیی مشكەكانی بەدوادا بێت.\nئەنتی ئۆكسانەكان لەخانەكان لەبەرانبەر مولكولە ناجێگیرەكان، كە شێوازی چالاكی ئۆكسیجن (reactive oxygen spicies)ی ناولێنراە، پارێزگاری دەكات.\nئەو مولكولە ناجێگیرە دەتوانێت لەگەڵ DNA كاردانەوە نیشانبدات‌و هەندێك زیان، كە ئەنجامی ئەو بەشێرپەنجە دەگات، بەدوادا دێت.\nلەو لێكۆڵینەوە نوێیەدا ئەوە ڕوونبوویەوە، كە ئەنتی ئۆكسانەكان نەتەنیا دەبنە هۆی پوچەڵبوونەوەی شێوازی چالاكی ئۆكسیجن (ROS)، بەڵكوو كاریگەرییەكی ڕووخێنەریشی لەسەر خانە تەندروستەكانیشدا دەبێت.\nئەنجامی ئەو لێكۆڵینەوەیە، هەروەها بۆ كەسانێك لەمەترسی تووشبوون بەشێرپەنجەی سییەكاندان، بایەخێكی تایبەتی هەیە، بۆ نموونە كەسانی جگەرەكێش و كەسانێك، كە نەخۆشی درێژخایەنی گیرانی سییەكانیان هەیە، دەبێت وریا بن.


قووڵایی گوپ • Dr. Akbar Bayat\nزمان مطالعه مطلب: 2 دقیقه\nقووڵایی گوپ چییە؟\nهۆکاری دروستبوونی قووڵایی گوپ چییە؟\nئایا دەکرێت قووڵایی گوپ دروستبکرێت؟\nدەرەنجامەکانی دروستبوونی قووڵایی گوپ چەنێک دەخایەنێت؟\nئایا دروستبوونی قووڵایی گوپ دەرەنجامی ناخۆشی لێدەکەوێتەوە؟\nهەموو دەموچاوەکان بە پێکەنینەوە جوانتر دەردەکەون. جۆری پێکەنینی هەر کەسێک تایبەت بە خۆیەتی و هیچ دوو پێکەنینێک وەک یەک نین. لەکاتی پێکەنیندا هەندێک ماسولکە گرژدەبنەوە و دەبنە هۆی هەندێک گۆڕانکاری لە ڕوومەتماندا. گۆڕانکاارییەکان بەس لە ڕاکێشرانی لێوەکان و دەرکەوتنی ددانەکاندا کۆتاییان پێ‌نایەت، بەڵکوو لە بەشە جۆراوجۆرەکانی دەموچاودا وەک دەوروبەری چاویش گۆڕانکاری دێتە ئاراوە بەجۆرێک کە گەر بێت و هەموو دەموچاوی بەرامبەرەکەمان داپۆشین و بەس چاوی دیار بێت دەتوانین بەس لە ڕێگەی چاویەوە تێبگەین کە خەریک پێدەکەنێت.\nیەکێک لەو تایبەتمەندییانەی کە لەکاتی پێکەنیندا لە هەندێک خەڵکدا دەبینرێت قووڵایی سەر گوپەکانییانە. ئەم قووڵاییە لە مەودای چەن سەنتێکدا لە سووچی لێوەکانەوە دەبینرێت و زۆرجار شێوازێکی داینامیکی هەیە، واتە لەکاتی ئاساییدا قەت بوونی نییە بەڵام لەکاتی پێکەنیندا(بە گرژبوونەوەی ماسوولکەکان) خۆی دەردەخات. لە دۆخی سروشتیدا قووڵایی گوپ دەکرێت تاک لایەنە یان دوولایەنە بێت. لەو دۆخانەدا کە دوولایەنەیە مەرج نییە ئەم قووڵاییە لە هەردوولادا وەک یەک بن و لەوانەیە شێوازگەلێکی جۆراوجۆریان هەبێت.\nلەو تاکانەدا کە بەشێوەی سروشتی گوپیان قووڵ دەبێتەوە بە پێچەوانەی خەڵکی دیکە، تەنراوەگەلێک لە ماسولکەگەلێک کەوا لە پێکەنیندا گرژدەبنەوە، هەندێک جەمسەر دەنێرێت بۆ ناوچەی گوپ و لە ئاکامدا لەکاتی گرژبوونەوەی ئەم ماسولکانەدا(لەکاتی پێکەنین)، پێستەکەیان دەکێشرێتە ناوەوە و قووڵایی گوپ دروست دەبێت.\nئایا دەکرێت قووڵایی گوپ دروست بکرێت؟\nوڵامی ئەم پرسیارە بەڵێیە. زۆربەی خوازیارانی دروستکردنی قووڵایی گوپ ئەو ئافرەتە گەنجانەن کەوا حەزیان لە جۆری یەکلایەنەیەتی. ئەمڕۆکە بە شێوازە جۆراوجۆرەکان دەکرێت ئەم قووڵاییە لەسەر گوپ دروست بکرێت. ئەم کارە بە شێوەی سەرپێیی بە سڕکردنی ئەندامی پەیوەندیدار جێبەجێ دەبێت. جێبەجێ کردنی ئەم کارە لە ناوەوەی دەمەوە دەکرێت و هیچ جۆرە بڕین یان تەقەڵێکی پێستی پێویست نییە.\nسەبارەت بە ماوەی مانەوەی ئاکامەکانی ئەم کارە دەبێ بڵێین کە زۆربەیان تاهەتایین بەڵام جارجارە لەوانەیە ئاکامەکەیان وردەوردە نەمێنێتەوە و پێویستی بە دووپاتکردنەوە هەبێت.\nئەوەی ڕاستی بێت ئەوەیە کە بەرخۆری هەمووجۆرە دەرمانێک و قبووڵکردنی هەموو جۆرە نەشتەرگەرییەکی جوانکاری، دەرەنجامی ناخۆشی تایبەت بە خۆیی هەیە. سەرەڕای ئەوەی کە زۆربەمان دەرزیی پنیسیلینمان کوتاوە و ستامینۆفێنمان خواردووە بەڵام هەن ئەوانەی کەوا تووشی دەرەنجامی ناخۆشی بەرخۆرکردنی ئەوانە بووگن. هاوخشت نەبوونیدەموچاو و ناهەست‌پێکەرەوەبوونی پێستی دەڤەری دەوروبەر دەکرێت لەو دەرەنجامە ناخۆشانە‌ی دروستکردنی قووڵایی گوپ بن. زۆربەی ئەم دەرەنجامە ناخۆشانە کاتی و تێپەڕن و لەدوی ماوەیەک لەخۆوە نامێنن. لەکاتێکدا کە ئەم کارە بەپێی بنەما زانستییەکان و بە ناسینی تەواوی ئاناتۆمیی شوێنەکە بکرێت ئەم کێشانە دەگەنە کەمترین ئاستی تووشبوون.\nتوێڵی هەڵکۆڵراو (بارز)\nنەشتەرگەریی جوانکاری لووت\nناونیشانی 1 :\nسەعادەت ئاباد، خولگەی کاج، شەقامی نۆیەم، پلاکی ١٢، کۆمەڵگەی نیایش، نهۆمی سێ\nناونیشانی 2 :\nفەرمانییە، خولگەی چیزەر، خولگەی ندا، تەنیشت بانکی مەسکەن، پلاکی ٣٢، نهۆمی چوار\nژمارەتەلەفوون 2 :\n+98 (21) 88585126\nژمارە مۆبایل :\n+98 (912) 0606335\nNeanderthal Forehead Lift\nEyebrow Direct Lift\nCentral Lip Surgery\nfacial filler removal\nهەڵسەنگاندنی لووت لەڕوانگەی جوانییەوە\nDr. Bayat in social networks


ڕەنگە ئێوە ئەم چیرۆکەتان نەبیستبێت، لەبەرئەوە من وەک خزمەتێکی گشتی جارێکی دیکە دەیگێڕمەوە:\nمۆسکۆ، تایبەت بۆ نیۆیۆرک تایمز، ١ی تشرینی یەکەم- گروپێک کە لەوەو پێش کەس ناوی نەبیستبوون و بەخۆیان دەڵێن هاککەرەکان لەپێناو ڕوسیایەکی ئازاددا ئەمڕۆ زانیارییەکی بەنرخیان بڵاوکردەوە سەبارەت بە تۆمارە داراییەکانی ناو ئینتەرنێت کە دەڵێن سەرۆک ڤلادیمیر پۆتین خاوەنی نزیکەی ٣٠ ملیار دۆلارە لە موڵک و ماڵ و ئوتێل و کارخانەی جۆراوجۆر لە سەرتاسەری ڕوسیا و ئەوروپادا لەژێر ناوی ڕێکخراو و دەزگای ژمێریاری جۆراوجۆردا شاردراونەتەوە.\nبەڵگەنامەکان کە لە باوەڕپێکراو دەچن، وردەکاری تۆماری دارایی و چەندین ئیمەیڵی نێوان نوسینگەکەی پۆتین لە کریملن و ژمارەیەک لە دۆستە ڕوسییەکان و بانقەکانی سویسرایان لە خۆگرتووە. ئەمانە گەورەترین هاککردنن کە تا ئێستا پۆتین بەخۆیەوە بینیبێتی. چاودێرە ڕوسییەکان پەلەیانە لە داخستنی تویتەردا لەناو وڵاتدا و دەیانەوێت ئیمەیلەکان نەگەنە ئەو میدیایانەی کە زمانی ڕوسی بەکاردەهێنن.\nلە کۆنفرانسێکی ڕۆژنامەوانیدا لە واشنتۆن پرسیار کرا لە جۆن برینانی سەرۆکی دەزگای سی ئای ئەی کە ئاخۆ ویلایەتە یەکگرتووەکان هیچ دەستی هەیە لە دزەپێکردنی ئەو بەڵگەنامانەی کە ناویان لێنراوە (فایلەکانی پۆتین). برینان بە جۆرە توڕەییەکەیەوە گوتی :(حکومەتی ویلایەتە یەکگرتووەکان هەرگیز دەستوەرناداتە کاروباری سیاسی ڕوسیاوە، هەروەک چۆن سەرۆک پۆتین هەرگیز دەستوەرناداتە هیچ هەڵبژاردنێکی ئەمریکاوە. کاری لەوجۆرە هەڵەیە). برینان ئەمەی لەکاتێکدا وت کە سەکۆی کۆنفرانسەکەی بەجێهێشت، هەرچەندە دایە قاقای پێکەنین.\nڕاستت دەوێت تۆ ئەو چیرۆکەت لەکیس نەچووە چونکە چیرۆکی وا لە گۆڕێدا نییە و خۆم دروستم کردووە. بەڵام ئایا ئێستا کاتی ئەمجۆرە چیرۆکانە نییە؟ ئایا ئێستا کاتی ئەوە نییە ژەمێک لە دەرمانەکەی خۆی دەرخواردی پۆتین بدەینەوە نەک لەبەر هۆکاری هەرزەکارانە و نەک لەپێناو خوڵقاندنی ناکۆکییەکدا بەڵکو ڕێک لەپێناو ڕێگرتن لە دروستبوونی ناکۆکیدایە - بۆ گەڕاندنەوەی پۆتین لەسەر ئەو ڕێگایەی تا دێت فێڵاویتر دەبێت و نەریتە شارستانییەکان پێشێل دەکات و هەڕەشە بۆ سەر بەرژەوەندییە گرنگەکانی ویلایەتە یەکگرتووەکان دروست دەکات.\nجۆزێف جۆزی، سەرنوسەری هەفتەنامەیەکی ئەڵمانی و بیرمەندێکی گەورەی ستراتیجی ئەوروپا دەڵێت :(پۆتین لە شەڕدایە لەگەڵ ئێمەدا، بەڵام ئێمە لە شەڕدا نین لەگەڵیدا- ویلایەتە یەکگرتووەکان و ئەڵمانیا هەردوولامان بەتوندی هەوڵدەدەین پابەندبین بە پەیوەندییەکی جوامێرانەوە. هیچ کەسێک نابێت هەوڵبدات یەکەم تەقەکەر بێت لە شەڕی نێوان گەورە هێزەکاندا لەژێر سایەی چەکە ئەتۆمییەکاندا).\nبەڵام ئێمە ناشتوانین ڕومەتی ئەملای تێبکەین کە پۆتین کێشای بە ڕومەتی ئەولاماندا. ڕەفتاری پۆتین لە سوریا و ئۆکرانیادا گەیشتووەتە سنووری تاوانەکانی جەنگ و هەڵمەتە ئەلەکترۆنییەکانیشی بۆ سەر سیستمی سیاسی ئەمریکا هەڕەشەیە بۆ سەر شەرعیەتی هەڵبژاردنی داهاتوومان.\nتەنها ڕۆژنامەکان بخوێننەوە. هەفتەی ڕابردوو لێکۆڵینەوەیەک کە بە ڕێبەرایەتی هۆڵەندا ئەنجامدرا بەڵگەنامەی نکۆڵیلێکراوی ڤیدیۆیی دەردەخات کە حکومەتەکەی پۆتین نەک هەر بە ترێلە ئەو سیستمە موشەکییەی گواستووەتەوە کە لە ساڵی ٢٠٠٤دا تەقەی لە فڕۆکەیەکی هێڵی ئاسمانی مالیزیا کرد و هەر ٢٨٩ سەرنشینە مەدەنیەکەی کوشت بەڵکو هەر ئەو شەوە سیستمەکەی گەڕاندەوە بۆ ڕوسیا و ئینجا خۆی سەرقاڵکرد بە شاردنەوەی مەسەلەکە. ئەوەی لێپرسراوە هەواڵگرییەکانی ئەمریکا لە ١٩ی ئەیلولدا گوتیان ئەوە بوو کە دڵنیان فڕۆکەیەکی جەنگی ڕوسیا لە جۆری SU/24 بۆردوومانی کاروانێکی فریاگوزاری نەتەوە یەکگرتووەەکانی کردووە کە پێویستییە فریاگوزارییەکانی هەڵگرتبوو بۆخەڵکی مەدەنی.ڕێکخراوی خاچی سوور گوتی لانی کەم ٢٠ کەس لەو بۆردوومانەدا کوژران. بان کی مۆنی سکرتێری گشتی نەتەوە یەکگرتووەکان ئەو هێرشەی بە دڕندانە و کارێکی ئەنقەست لە قەڵەمدا.\nهەتا ماوەیەکی دورودرێژ، دەستدرێژییەکانی پۆتین تەنها هەر کارەسات بوون بۆ خەڵکی ڕوسیا و بۆ زۆر کەسی دیکە لە ئۆکرانیا و سوریادا، لەبەرئەوە سەرۆک ئۆباما هەقی بوو بڵێت کاردانەوەی ڕاست بریتییە لە ئابڵوقەی ئابووری و دروستکردنی دیواری سەربازییە لە خۆرهەڵاتی ئەوروپادا. بەڵام لە ٩ مانگی ڕابردوودا، شتێک گۆڕاوە.\nهەوڵە شێلگیرەکانی پۆتین بۆ وردوخاشکردنی ئۆپۆزسیۆنە دیموکراسییەکەش و ئۆپۆزسیۆنە ئیسلامییەکەش لەپێناو سەرۆک بەشار ئەسەد-دا هەروەها ڕەتکردنەوەی هەموو بەشداریکردنێکی ڕاستەقینە لە دەسەڵاتدا و چوونە ڕیزی ئەسەدەوە لە بۆردوومانکردنی بێ بەزەییانەی خەڵکی مەدەنی لە شاری حەڵەب نەک تەنیا تۆقێنەرن، بەڵکو لە هەمان کاتیشدا پەنابەری زیاتر پاڵ پێوە دەنێن بۆ یەکێتی ئەوروپا. ئەمە دەبێتە مایەی بەهێزبوونی کاردانەوەی توندی دژە کۆچبەران لە ئەوروپادا کە دەبێتە هۆی بەهێزبوونی حیزبە نەتەوە پەرستەکان و تێکشکاندنی یەکێتی ئەوروپا.\nلە هەمان کاتدا هاککردنی پارتی دیموکراتی ئەمریکا- هەروەها ئەو نیشانانەی کە گوایە ڕوسیا یان چەتە ئەلەکترۆنییەکانی دیکە هەوڵیان داوە دزە بکەنە ناو سیستمی تۆمارکردنی دەنگدەرانی ئەمریکاوە- نیشانەی ئەوەن کە پۆتین یاخود تێکدەرە ئەلەکترۆنییەکانی دیکە هەوڵدەدەن شەرعییەتی هەڵبژاردنی داهاتوومان لەناو ببەن. ئەم کردەوانە پێکەوە هەڕەشەن بۆ سەر دوو کۆڵەکەی ئەساسی دیموکراسی جیهانی و بازاڕی ئازاد- ویلایەتە یەکگرتووەکان و یەکێتی ئەوروپا- زیاتر لە هەر هەڕەشەیەک کە لە دەوڵەتی ئیسلامی یان لە قاعیدەوە بێت.\nیەکێتی سۆڤیەت دەوڵەتێکی شۆڕشگێڕ بوو کە دەیویست نەزمی نێودەوڵەتی بە گشتی بگۆڕێت بەڵام دەردی ڕۆبێرت لیتواک، بەڕێوەبەری لێکۆڵینەوە ئاسایشییەکان لە سەنتەری ویڵسۆن دەڵێت پۆتین بە ڕواڵەت بەدوای بەرپاکردنی شٶڕشدا ناگەڕێت لە نەزمی نێودەوڵەتیدا، بەڵام دابڕانی لە کێبڕکێ کلاسیکییەکەی نێوان گەورە هێزەکان- هاندانی شەپۆلی پەنابەران و هێرشکردنە سەر شەرعیەتی سیستمی هەڵبژاردنمان- دەبێتە هۆی وەرچەرخان لە سیاسەتی جیهانیدا کە ڕەنگە دەرەنجامی شۆڕشگێڕانەی هەبێت تەنانەت ئەگەر پاڵنەرەکەی پۆتین ئایدۆلۆجیایەکی شۆڕشگێڕانەش نەبێت.\nئۆباما پێی وابوو پێکەوە گرێدانی گوشار و بەشدراکردنی دەتوانن ڕەفتاری پۆتین بکەنە ڕەفتارێکی میانڕەو. ئەمە لە تیۆریدا میتۆدێکی ڕاستە، بەڵام ئێستا ڕوون بووەتەوە کە ئێمە گوشارە پێویستەکەمان بەو ڕادەیە بەکارنەهێناوە و پێویستە بەرزی بکەینەوە. مەسەلەکە چیتر تەنیا هەر سەبارەت بە بابەتە سیاسییەکانی سوریا و ئۆکرانیا نین. ئێستا مەسەلەکە لەپێناوی ئەمریکا و ئەوروپا و پێوەرە شارستانییەکان و یەکپارچەیی دامەزراوە دیموکراسییەکانماندایە.


مالیکی هه‌ڵوێستی له‌باره‌ی به‌شداریکردن له هه‌ڵبژاردنه‌کاندا راگه‌یاند\nنەتەوە | 00:37:09 2018-01-14 | (591) جار خوێندراوەتەوە\nئه‌مینداری گشتیی حیزبی ده‌عوه‌ی ئیسلامی رایده‌گه‌یێنێت، حزبه‌كه‌ی پشتیوانی له دوو لیستی هه‌ڵبژاردن ده‌کات و هه‌ر هه‌وڵێكیش بۆ دواخستنی هه‌ڵبژاردن ره‌تده‌کاته‌وه، ئه‌مه‌ش له‌كاتێكدایه مالیکی خۆی سه‌رۆکایه‌تیی هاوپه‌یمانێتیی ده‌وڵه‌تی یاسا و حه‌یده‌ر عه‌بادیش سه‌رۆکایه‌تیی لیستی نه‌سر و ئیسلاح ده‌كات.\nنووری مالیکی، ئه‌مینداری گشتیی حیزبی ده‌عوه‌ی ئیسلامی له راگه‌یێندراوێکدا بڵاویكردۆته‌وه، حیزبی ده‌عوه بڕیاری داوه له هه‌ڵبژاردنه‌کانی په‌رله‌مان و ئه‌نجوومه‌نی پارێزگاکانی ساڵی 2018 دا پشتیوانی له دوو هاوپه‌یمانێتیی هه‌ڵبژاردن بکات، هه‌روه‌ها لیژنه‌یه‌کی باڵا پێکبهێنێت بۆ پشتوانیکردنیان له کێبڕکێکی هه‌ڵبژاردنه‌کاندا.\nوتیشی: حیزبی ده‌عوه په‌یوه‌سته به‌وه‌ی هه‌ڵبژاردن له واده‌ی ده‌ستووری خۆی ئه‌نجامبدرێت، هه‌ر هه‌وڵێکیش ره‌تده‌کاته‌وه بۆ دواخستنی هه‌ڵبژاردن و رێگریکردن له‌وه‌ی عێراقییه‌کان مافی خۆیان له به‌شدارییکردنی پرۆسه‌ی دیموکراسی موماره‌سه بکه‌ن.\nئێواره‌ی رۆژی شه‌ممه 13-1-2018، سه‌رکرده‌کانی حیزبی ده‌عوه به ئاماده‌بوونی نووری مالیکی و حه‌یده‌ر عه‌بادی له شاری به‌غدا له‌باره‌ی چۆنییه‌تی به‌شداریکردن له هه‌ڵبژاردنه‌کان کۆبوونه‌وه.\nجێی باسه بڕیاره 12-5-2018 هه‌ردوو هه‌ڵبژاردنی په‌رله‌مانی عێراق و هه‌ڵبژاردنی ئه‌نجوومه‌نی پارێزگاکانی عێراق پێکه‌وه به‌ڕێوه‌بچن، نووری مالیکی هاوپه‌یمانێتییه‌کی بۆ به‌شداریکردن له هه‌ڵبژاردنه‌کان پێکهێناوه و له 8 قه‌واره‌ی سیاسی پێکهاتووه، لیسته‌که‌ی عه‌بادیش به‌هه‌مانشێوه له چه‌ند لایه‌نێک پێکدێت به‌تایبه‌ت ئه‌و لایه‌نانه‌ی دژی داعش شه‌ڕیان کردووه.


ساڵح موسلیم: ئەو كەسانەی كە بۆ ناوچەی گەریلا رەوانە دەكرێن پێشمەرگە نین – لڤین پرێس\nساڵح موسلیم: ئەو كەسانەی كە بۆ ناوچەی گەریلا رەوانە دەكرێن پێشمەرگە نین\nئەندامی دەستەی هاوسەرۆكایەتیی پارتی یەكێتی دیموكرات پەیەدە، رایگەیاند، پارتی گەمەیەکی مەترسیدار دەکات کە دژی پارتی خۆشیەتی و دەڵێت لە شەڕی ناوخۆدا پارتی خۆی زەرەر دەکات.\nساڵح موسلیم لە دیدارێكدا لەگەڵ ئاژانسی فورات نیوز، رایگەیاند “دەوڵەتی تورك تەنها هێرش ناكاتە سەر كوردانی باكور یان پەكەكە، كاتێك هێرش دەكات لە دژی هەموو گەلی كورد شەڕ دەكات. بۆیەش ئەوانەی هاوكاری دەوڵەتی تورك دەكەن، دواتر دژی هەموو گەلی كورد شەڕ دەكەن.”\nئەو سەرکردەیەیە پەیەدە دەشڵێت “لەناو پارتیدا هەندێك لایەن هەیە، ئیرادەی خۆیان تەسلیم كردوە بۆ جێبەجێكردنی پلانەكانی دەوڵەتی تورك. ئەوەندەی ئێمە چاودێری دەكەین، ئەو كەسانەی كە بۆ ناوچەی گەریلا رەوانە دەكرێن پێشمەرگە نین، ئەوان بە شێوەیەكی سەرەكی هێزی تایبەتی پارتین. بۆیە یارییەكی زۆر مەترسیدار دەكرێت”.\nئەو ئەو کارەی پارتی بە گەمەیەكی مەترسیدار بەرامبەر بە كورد ناو دەهێنێت و دەڵێت لە دژی خودی پارتیشە و “پارتی بەم شەڕە لقەكەی ژێر پێی خۆی دەبڕێتەوە.”\nئەوەشی وتوە ئەگەر بەڕاستی شەڕی ناوخۆ دەست پێبكات، “پێش هەموو شتێك پارتی زیانی بەردەكەوێت. ئەوانەی لەناو پارتیدان زیانیان بەردەكەوێت. بۆیە لەبەر ئەوەی ئەوان برای ئێمەن، باوەڕم وایە زۆر باش دەبێت ئەگەر لەو هەڵەیە بگەڕێنەوە.”\nتا ئێستا ئیسرائیل لە شەش بەندکراوە هەڵهاتووەکە چواریانی دەستگیرکردووەتەوە\nبۆ فەرحان جەوهەر: لەباخەڵی خۆتانەوە گوێزان دەژمێری!؟


هێرش بۆ سەر موسڵ و گرنگیی و پەیامەکانی!\nئەمرۆ باسێکمان هەیە دەربارەی هێرشی سەربازی کە بۆسەر موسڵ دەستیپێکردوە لە لایەن سوپای عێراق و هێزەکانی پیشمەرگەی هەرێمی کوردستان و هاوپەیمانی هێزە تایبەتەکانی ئەمریکا و بەریتانیا و فەرانسا کە لە ڕێگای هێرشی ئاسمانییەوە بەشدارن. هەروەها دەوترێت دەوڵەتی تورکیاش هێزەکانی بۆ دەوروبەری موسڵ ڕەوانە کروە کە تەنگژەی لە گەڵ حکومەتی عێراقدا بەدوایخۆیدا هێناوە. ئەم ئۆپراسیۆنە ماوەیەکی زۆرە قسەوباسی لەبارەوە کراوە و لێرەدا دەمانەوێ لەگەڵ حەمیدی تەقوایی لەمبارەیەوە گفتوگۆیەک بکەین.\nکازم نیکخواە: حەمیدی تەقوایی، بە بۆچونی ئێوە ئەم ئۆپراسیۆنە سەربازیە کە پڕوپاگەندەیکی بەرفراوانی لەبارەوە کراوە چ گرنگییەکی هەیە و تا چەند دەتوانێت سەرکەوتن بەدەست بهێنێت؟\nحەمید تەقوایی: پێموایە گرنگی ئەم هێرشە ڕۆشنە چونکە کاتێک داعش ئەم ناوچانەی داگیرکرد و بە ناونیشانی یەک دەوڵەت خۆی نیشاندا، هۆکارێکی سەرەکی لەبەریەکهەڵوەشاندنی ناوچەکە و ئەو تاوانە بێوێنانە بوو کە هێزە ئیسلامیەکان ئەنجامیانداوە. وە ئەمە تەنها بە عێراق سنوردار نابێتەوە. لە سوریا و لیبیا هێزەکانی داعش لە جوڵدان و پێیان نابێتە هەر شوێنێکەوە جگە لەتاوانکاری و کارەسات هیچیتریان ئەنجام نەداوە. یەکێ لە پێگە هەرەگرنگەکانی داعش شاری موسڵە، وە لە واقعدا ئەوەی مۆڵەت دەدات بە داعش کە خۆی وەک دەوڵەتی ئیسلامی ڕابگەیەنێت لە بنەڕەتدا داگیرکردنی موسڵ و بەڕێوەبردن و سەپاندنی دەسەڵاتیەتی بەسەر ئەم دومین گەورەشارەی عێراقدا. ئەوە بۆماوەی دوو ساڵە ئەم شارە بەدەستی داعشەوەیە. کردەوە سەربازیەکان و جەنگێک کە دەستیپێکردوە ئەگەر بتوانێت بەسەر داعشدا سەربکەوێت و بتوانێت شارەکە بەدەستبهێنێتەوە، کە بە گریمانەیەکی زۆرەوە بەم شێوەیە دەبێت، لەسەر هەلومەرج و هاوسەنگی سیاسی و پێکهاتەی هێزەکانی کە لە ناوچەکەدا لەبەرامبەردا ڕیزیان بەستوە کاریگەری زۆری دەبێت. بەم هۆیەوە تا ڕادەیەک هەموو هیزەکان لەم ئۆپراسیۆنەدا دەرگیر و بەشدارن و هەریک لەوهێزانە هەوڵدەدات بەدەست باڵا پەیداکردن لەم ئۆپراسیۆنەدا لەدوای شکستی داعش لە موسڵ جێگاوڕێگایەکی بەهێزتر پەیدابکات. دەمەوێ ئەوە بڵێم کە بە بونی داعش و بەتایبەتیش دەسەڵاتی بەسەر موسڵدا بە جۆرێک دەتوانیت ئایندەی هێزەکان و هێزهاوسەنگی نێوان هێزە جیاوازەکان لە ناوچەکەدا ببینیت و بەم پێیەش گرتنەوەی موسڵ لەدەستی داعش ئەم هەلومەرجە هەمووی ئاڵوگۆڕی بەسەردا دێت.\nکازم نیکخواە: ئاماژەت بە تاوانکاری و کارکردی کارەساتباری داعش لە ماوەی دوو ساڵدا کرد، ئایا ئێوە هێرش بۆسەر داعش و دەرکردنی لە موسڵ بە هەنگاوێکی پۆزەتیڤ لێکدەدەنەوە؟\nحەمید تەقوایی: بە بۆچونی من هەر ئاڵوگٶڕێک کە ببێتە هۆی ئەوەی کە موسڵ لەژێر دەستی داعش بێتەدەرەوە ئاڵوگٶڕێکی ئیجابییە، چ لە ڕوی سیاسی و چ لە راوانگەی مرۆییەوە. لە ڕوی سیاسیەوە بەهۆی ئەوەی کە داعش یەک هێزی سەرەکی ئیسلامی سیاسی و تیرۆریزمی ئیسلامییە نەک تەنها لە عێراق بەڵکو لە ناوچەکە و هەموو جیهانیشدا. لە دەستدانی موسڵ گورزێکی گەورەیە بەر داعش دەکەوێت. بە بۆچونی من بەگرتنەوەی موسڵ ڕەوەندی ڕوو لە خواری داعش دەستپێدەکات. وە بەم پێێە سەرجەم بزوتنەوەی ئیسلامی سیاسی پاشەکشە دەکات. بەپێی ئەم هۆکارانە شکستی داعش لە موسڵ یەک ئاڵوگۆڕی سیاسی ئیجابییە. لە ڕوی مرۆییەوە بەهەمانشێوە ئاڵوگۆڕێکی گرنگە، وە شایەد بنەمای گرنگی گرتنەوەی موسڵ لەم خاڵەوە بێت. بۆ ماوەی دوو ساڵ داعش تاوانگەلێکی لە موسڵ ئەنجامداوە کە لە مێژودا کەم وێنەن. لە کوشتاری یەزیدیەکانەوە وە بەگشتی هەموو ئەو کەسانەی کەباوەڕیان بە ئیسلامی لە جۆری داعش نییە تا هەلومەرجێکی دژوار کە بۆ ژنانی هێناوەتە ئاراوە - لەوانە جیهادی نیکاحیان بەڕێوەبرد، ژنانیان بە ناونیشانی کەنیزەک و کۆیلەی سێکس دەفرۆشت یان دەیانخەنە ئیختیاری شەڕکەرانی داعش و ژنانێکیش کە مل نەدەن بەمە ئەوا دەستە دەستە لە سێدارەدەدرێن - و تا مل پەڕاندن و بە زیندویی سوتاندنی مرۆڤەکان ئەمانە نمونەگەلێکن لە تاوانکاری و کارەساتەکان کە ئێمە تەنها لە بەشێکیان ئاگادارین. بەڵام هەر ئەم ئەندازەیە لە تاوان نیشاندەری یەکێ لە دڕندەترین کوشتارەکانی مێژوی هاوچەرخە. خەڵکی موسڵ زیاتر لە دوو ساڵە بەمانای وشە لە جەهەنەمێکدا ژیان بەسەر دەبەن و رزگاربونیان لەم جەهەنەمە لە ڕوی مرۆییەوە زۆر گرنگە. لەم ماوەیەدا ژمارەیکی زۆر کوژراون، ژمارەیەکی زۆر لە شار هەڵاتون و ئاوارە بون و ئەوانەشی کە زیندوماونەتەوە و نەیانتوانیوە لە شارکە هەڵبێن لە ژێر جۆرەها فشار و زۆرداریدان. بۆ نمونە ئەو پیاوانەی کە ڕیشیان دەتاشن ڕوبەڕوی شەلاق و لێدان بونەتەوە. ئەم هەلومەرجە کارەساتبار و ترسناکەیە کە زیاتر لە دوو ساڵە خەڵکی موسڵ ڕوبەڕویبونەتەوە. بەبێ دودڵی لە ڕویی مرۆییەوە شکستی داعش بەهەمانشێوە کاریگەری ئیجابی هەیە لەسەر ژیانی ڕۆژانەی خەڵکی شارەکە.\nکازم نیکخواە: ئەو هێزانەی کە بڕیارە موسڵ ئازاد بکەن، لانی کەم هێزە سەرەکیەکانیان وەکو ئەمریکا و حکومەتی عێراق و دەوڵەتی تورکیا، بەپێی بەڵگە و ئاماژەی زۆر خۆیان بەرهەمهێنەر و دروستکەری داعش بون و هەلومەرج و کەشێکیان هێنایەئاراوە کە ببێتە هۆی شکڵگرتنی داعش. ئێستاش لە نێوان خودی ئەم هێزانەشدا جەنگ و بەرامبەرکێ و کێشمەکێشمێک بونی هەیە کە ڕۆشن نییە چ ئایندەیەک بەخۆیەوە دەگرێت. بۆچونی ئێوە لەم بارەیەوە چیییە؟\nحەمید تەقوایی: ئەوە ڕۆشنە کە ئەو هێزانەی کە هێرشیان بۆسەر موسڵ دەستپێکردوە هیچکامیان لەبەر خاتری ئامانجی مرۆیی وە یا بەخاتری ڕزگارکردنی خەڵکی موسڵ نییە. هەریەکەیان ئامانج و سیاسەتگەلێک پەیڕەودەکەن کە تەواوەن کۆنەپەرستانیە. ئەو خاڵەی کە ئاماژەت پێدا بە تەواوی دروستە و ئێمە چەندین جار وتومانە و ڕۆشنمانکردۆتەوە و بەڵگەمان نیشانداوە کە حکومەتی ئەمریکا و هاوپەیمانەکانی ڕاستەوخۆ یا ناڕاستەوخۆ لە دروستکردنی هێزە ئیسلامیەکان و لەوانەش داعش نەخشیان هەبوە. لە ڕوی سیاسیەوە لە ئاستێکی گشتیدا داعش و هەموو هێزە ئیسلامیەکانی کە ئێستا لە ناوچەیەکی لەبەریەک هەڵوەشاودا کەوتونەتە گیان خەڵک و هەروەها کەوتونەتە گیانی خودی خۆشیان هەمووی ئاکامی هەلومەرجێکە کە لە دوای یانزەی سێپتەمبەرەوە بە هێرشی ئەمریکا و هاوپەیمانەکانی بۆسەر ئەفغانستان و عێراق دەستیپێکرد. بەدوای ئەم هێرشە سەربازیەدا ئەم هێزە ئیسلامیانە سەرەتا لە عێراق و دواتریش لە ناوچەکانی تر، لە وڵاتانی تری ڕۆژهەڵاتی ناوەڕاست و باکوری ئەفریقا، سەریان بەرزکردەوە و بە پەرچەمی دژی ئەمریکا و شەیتانی گەورە و جۆرێک لە زوڵملێکراوی هاتنە مەیدان. داعش لە زەمینەیەکی لەم جۆرەدا شکڵیگرت. ئەگەر کەمێ بگەڕێنەوە بۆ ڕابردوو دەبینین تەنانەت لە دروستکردنی تاڵیبان لە ئەفغانستان و هاتنەسەرکاری خومەینی و حکومەتی ئیسلامی لە ئێران دەوڵەتانی ڕۆژئاوا و بەتایبەتیش ئەمریکا نەخشی ڕاستەوخۆیان هەبوە. لە ئێراندا بۆ سەرکوتکردنی شۆڕشی ساڵی ١٩٧٩ خومەینیان بە ناونیشانی ڕابەری شۆڕش ڕاگەیاند و لە ئەفغانستانیش بۆ ڕوبەڕوبونەوە بە هەژمونی سۆڤیەتی ئەوکات تالیبانیان دروستکرد. دەمەوێ بڵێم کە لە ڕوی مێژوییەوە تەنانەت ڕیشەی سەربەرزکردنەوەی هێزە ئیسلامیەکان دەگەڕێتەوە بۆ ئەو نەخشەی کە دەوڵەتی ئەمریکا بویەتی لە دروستکردنی پشتێنەیەکی سەوزدا بەدەوری سۆڤیەتدا. دواتر هەم بە هێرشی بوشی باوک و بوشی کوڕ بۆسەر ناوچەکە زەمینەیەک دروست بوو بۆ هاتنەمەیدانی جۆرەها هێزی ئیسلامی. لەم هەلومەرجەدا و لە ئاکامی بۆشاییەکدا هێزێکی وەک داعش شکڵیگرت و گۆڕدرا بە فاکتەرێکی گرنگ لە بلۆکبەندی ناوچەکەدا - لەلایەکەوە عەرەبستانی سعودی و تورکیا و قەتەر وە لە لایەکەی تریشەوە کۆماری ئیسلامی ئێران و سوریا و ڕوسیا -. بەشێوەیەکی تایبەت داعش ئاکامی شکستی میلیتاریزمی ئەمریکا بوو لە ناوچەکە و هەروەها بۆشاییەکی دەسەڵات کەلە ناوچەکەدا هاتە ئاراوە. ئەو هێزانەی کە ئێستا هێرشیان کردۆتە سەر موسڵ هەمویان لە هەلومەرجێکی لەوجۆرەدا هاتونەتەپێشەوە.\nکازم نیکخواە: هێزی لەم جۆرە چۆن دەتوانن یەک هەنگاوی ئیجابی بە قازانجی مرۆڤایەتی ئەنجام بدەن؟\nحەمید تەقوایی: سەبەخۆ لەوەی کە ئەم هێزانە ماهیەت و ئامانجیان چییە ئەگەر ئەنجامی کارەکەیان ئەوە بێت کە لە موسڵ پاشەکشە بە داعش بکەن ئەمە بەو دەلیلانەی کە ئاماژەم پێدا ئاڵوگٶڕێکی ئیجابییە. سیاسەت وئامانجی ئەم هێزانە بە دڵنیاییەوە ئازادی خەڵکی موسڵ نییە و خەڵکی ئەم شارە لەدوای چونەدەرەوەی داعش یەک کۆمەڵگای ئازاد و یەکسان و خۆشگوزەرانیان نابێت. گومانێک لەمەدا نییە. تەنانەت لەوانەیە جەنگی دیکە لە نێوان هێزە سەرکەوتوەکان بەسەر داعشدا لەسەر دەسەڵاتدارەتیان بەسەر موسڵدا ڕوبدات و بە گریمانەیەکی زۆرەوە بەمشێوەیە دەبێت. گرتنەوەی موسڵ لە دەستی داعش تەنانەت بە مانای کۆتایهاتنی جەنگ نییە لە نێون ئەم هێزانەدا. تازە دەورەیەکی نوێ لە جەنگ و کێشمەکێشم دەستپێدەکات. بەڵام باس لەسەر ئەمە نییە. مەسەلەکە ئەوەیە کە هەر ئەمڕۆ ئەم جەنگ و کێشمەکێشمە هەیە و دەیبینین. بەو جۆرە نییە کە گوایا بە هێرش بۆسەر موسڵ ئەم هێزانە هاتونەتە پێشەوە و لەبەرامبەر یەکتردا قەراریانگرتوە. بانگەشەکانی کە حکومەتی تورکیا دەیکات، ڕیزبەندیەک کە عەرەبستانی سعودی و کۆماری ئیسلامی ئێران لەبەرامبەر یەکتردا هەیانە، جەنگێک کە لە نێوان ئیسلامی شیعی و سونیدا بەرپابووە، جەنگێک کە داعش لە سوریا دەرگیریەتی ئەم فاکتەرانە هەمویان هەر ئێستا لە ناوچەکەدا بونیان هەیە. جیاوازی هەلومەرجی ئەمڕۆ لەگەڵ هەلومەرجی دوای شکستی داعش لە موسڵ ئەوەیە کە خەڵکی موسڵ چیتر لە جەهەنمێکدا ناژین کە دوو ساڵە تاقیدەکەندوە. لەوانەیە هێزی ئیسلامی دیکە بێنە پێشەوە. لەوانەیە دەرگیری لە نێوان تورکیا و حکومەتی عێراقدا پەرە بسینێت. بەڵام ئەمە مەسەلە و کێشمەکیشمێکی تازە نییە. هەلومەرجێکی لەم جۆرە هەر ئەمڕۆ بونی هەیە. ناوچەکە لە گڕی ئەم درگیریانەدا دەسوتێت و لە دڵی ئەم هەلومەرجەدا وە بەمپێیە زیاتر لە یەک ملێۆن کەس لە یەک شاری ژێر دەستی دڕندەترین هێزێک کە میژوی هاوچەرخ بەخۆیەوە بینیوە خەریکن هەر رۆژە جەهەنەمێک تاقیدەکەنەوە. کۆتایهێنان بەم جەهەنمە بەهۆی هەر هێزێکەوە بێت ئاڵوگۆڕێکی ئیجابییە.\nلە ڕوی سیاسیەوە هەر بەوشێوەیەی کە وتم گرتنەوەی موسڵ گورزێکی کوشندەیە لە یەکێ لە تاوانبارترین هێزە ئیسلامیەکان. بە بۆچونی من داعش دوای لەدەستدانی موسڵ نەک هەر جێگاوڕێگای پێشوتری ناماێنێت بەڵکو بە خێرایی دەگۆڕێت بۆ هێزێک کە لانی زۆر کردەوەی زیانبەخشی تیرۆریستی ئەنجام دەدات وەکو قاعیدە و هێزە ئیسلامیەکانی تر. گرنگ ئەوەیە کە پەرچەمی دەوڵەتی ئیسلامی دەشکێنێت و دەیخاتە کەنارەوە. گەرچی هێزەکانی هێرشبەر بۆسەر موسڵ ئامانجی کۆنەپەرستانەیان هەیە بەڵام ئەمرۆ ئەگەر ئێوە بۆچونی هەرکەسێک کە لە موسڵ لە ژێر دەسەڵاتی جەهەنەمی داعشدا ژیان دەکات سەبارەت بە هێرشی ئەم هێزانە بۆ دەرپەڕاندنی داعش لە شار بپرسی ئەم کارەی ئەوان تەئید دەکات. ئەوەی کە دواتر چی دەبێت مەسەلەیەکە کە دواتر دەبێت بەرخوردی پێبکرێت. هیچ کەسێک ناتوانێت بڵێت لێگەڕێ با داعش لە موسڵ بە تاوانکاریەکانی درێژە بدات چونکە ئەوانی تر هەر کۆنەپەرستن! ئەم لۆجیکە هیچ مانایەکی نییە.\nمۆڵەت بدە یەک خاڵی تر باس بکەم. ئەوە دروستە کە سیاسەتەکانی دەوڵەتی ئەمریکا هەموو دەوڵەتانی ڕۆژئاوا هۆکار بون بۆ ئەوەی هێزی لە جۆری داعش سەربەرزبکەنەوە بەڵام تاوانکاری هەر هێزێک لە پای خۆی دەنوسرێت. لە هاتنەسەرکاری خومەینی هەم دەوڵەتانی ڕۆژئاوا نەخشی زۆریان هەبوو، بابەت و بڕیارەکانی کۆنفرانسی گوادولۆپ هەموو دەزانین، لە دوای ئەو کۆنفرانسە و دوای ڕێککەوتنیان، دەوڵەتی ئەمریکا و هاوپەیمانە ئەوروپایەکانی نەخشی زۆر چالاکیان هەبوو لەوەی کە خومەینی قەبە بکەن و بە ناونیشانی شۆڕشگێڕترین پیاوی دنیا بە خەڵکی ئێرانی بفرۆشن و ئەو بەڵایە بەسەر سەری شۆڕشی ١٩٧٩ دا بهێنن کە هەموو دەیزانین. بەڵام هەر کەسێک تەنانەت ئەگەر کەمێک بە سیاسەت ئاشنا بێت و لۆجیکیانە بیربکاتەوە ناتوانێت تاوانەکانی خومەینی و کۆماری ئیسلامی بە پای دەوڵەتی ئەمریکا و کۆنفرانسی گوادۆلۆپ بنوسێتەوە. دەوڵەتانی ڕۆژئاوایی لە بەدەسەڵاتگەیاندنی کۆماری ئیسلامی نەخشیان هەبوو بەڵام تاوانەکانی کۆماری ئیسلامی تاوانکاری خودی خۆیەتی. تاوانکاری داعش بەهەمانشێوە تاوانکاری داعش خۆیەتی. داعش یەکێ لە تاوانکارترین ئەو هێزانەیە کە دنیا بەخۆیەوە دیوە و هەر هێزێک بە هەر نەخشێك کە لە شکڵگیری داعشدا هەیبوە ئەگەر ئێستا دەستی داعش لە موسڵدا ببڕێت سەربەخۆ لەوەی کە بە چ ئامانجێک ئەو کارە دەکات کارێکی ئیجابی ئەنجام دەدات.\nکازم نیکخواە: هەمان ئەو هێزانەی کە ئاماژەت پێدان وەک تورکیا و ڕوسیا و ئەمریکا و عێراق و کۆماری ئیسلامی سەرئەنجام لە ملمملانێکانیاندا ڕێکخراوەکانی وەک داعش و حەشدی شەعبی کە ئەمیش هەر وەک هێزی داعشە و سونییەکان دەکوژێت دروستکرد و پشتیوانیان لێدەکەن. مەبەستی من ئەوەیە بەهەمانشێوە کە خۆتان ئاماژەتان پێدا هەر ئێستا ئێمە شاهیدی کێشمەکێشمی ئەمانەیان لە ناوخۆیاندا : ململانێی دەوڵەتی تورکیا لەگەڵ حکومەتی عێراق و کۆماری ئیسلامی و لە لایەکی ترەوە عەرەبستانی سعودی و هەروەها لە لایەکی ترەوە ڕوسیا و ئەمریکا و ئەوانی تر. دەکرێ پێشبینی ئەوە بکرێت کە لەناو جەرگەی ئەم کێشمەکێشم و ململانێیانەدا هێزێکی تری وەک داعش دروست بکەن ئەگەر داعش بەپێوە نەما. پرسیار ئەوەیە کە پێویستە چ کارێک بکرێت؟ خەڵک دەتوانن چی بکەن؟ کاتێک داعش لە موسڵ دەکرێتە دەرەوە و فەزایەکی ئارامتر لە ناوچەکە هاتە ئاراوە و هەلومەرجێکی لەبارتر دروست بوو.\nحەمید تەقوایی: ئەو مەسەلەیەی کە خەڵک چۆن دەتوانن ڕزگاریان بێت و دەتوانن شەڕی ئەم هێزانە بەسەر سەریانەوە کەم بکەنەوە کاری خودی خەڵک خۆیەتی. ئەمە بە دیبلۆماسیەت و جەنگ و هێزهاوسەنگی نێوان دەوڵەتانی ناوچەکە وە یان رۆژئاوا و ڕوسیا و ئەمریکا و ئەوانی تر ناتوانرێت بەدەستبهێنرێت. تا کاتێک کارەکە بەدەستی ئەم دەوڵەت وهێزانە بێت و ئەمانە شکڵ بە سیاسەتی ناوچەکە بدەن و دەچنە ناو بلۆکبەندیە جیاوازەکانەوە و ئەمیان لەدەستەیەک هێزی ئیسلامی پشتیوانی دەکات و ئەوی تریان لە دەستەیەکی تر، بارودۆخەکە لەمە باشتر نابێت و وە تەنانەت خراپتریش دەبێت. بەمپێە لە کۆتایدا رێگاچارە ئەوە نییە کە ببینین چ هاوپەیمانیەتیەک لەسەر سەری خەڵکەوە شکڵدەگرێت و ئایا ڕوسیا سەرکەوێت باشترە یان ئەمریکا وە یان ئەسەد بمێنێتەوە باشترە یان بڕوات. ڕیگاچارەی کۆتایی ئەمانە نییە. لەم چوارچێوەیەدا کاتێک رزگارکردنی موسڵ لە ژێردەستی داعشدا بە یەک هەنگاوی ئیجابی دادەنێن ئەمە بە بەراورد بە بارودۆخی ئەمرۆیە نەک بەو مانایەی کە خەڵکی موسڵ ئازاد دەبن وە یان دەستی مەزهەب لە موسڵ دەبڕدرێت. هێزی ئیسلامی تر دێنەپێشەوە وە بە وتەی ئێوە ئەم هێزهاوسەنگی و پەیوەندیانە لەوانیە داعشی تر دروست بکەن. هەموو ئەمانە مومکنن. لەبەرامبەر ئەم هەلومەرجەدا لە کۆتایدا ڕێگەچارە شکڵگرتن و چالاکبونی بزوتنەوە مەدەنیە چەپ و ئازادیخوازەکانن کە جەماوەری خەڵک بتوانن لە ناویاند دەور ونەخشیان بگێرن. نمونەی ئەم بزوتنەوانە خۆشبەختانە دەبینین . هەر لەو عێراقەدا لە ساڵی ڕابردودا بزوتنەوەیەکی تا ڕادەیەک بەرفراون شکڵی گرت بە دروشمی "نە شیعی نە سونی وە بە خواستی یەک کۆمەڵگای مەدەنی و حکومەتی سکولاریستی" و ئەم دروشمە بە فروانی لە شەقامەکاندا دەوترایەوە. یان لە کوردستانی عێراقدا بزوتنەوەیەکی بەرفراوان شکڵیگرتوە لە پێناو ڕزگاربونیان لە شەڕی هێزە ناسیونالیستە دەسەڵاتدارەکانی کوردستان و هێزەکانی هەرێـمی کوردستان کە دەستێکیان لە دەستی دەوڵەتانی کۆنەپەرستی ناوچەکەدایە، بەشێکیان لە دەوڵەتی تورکیا نزیکن و بەشێکی تریشیان لەگەڵ کۆماری ئیسلامی ئێران. خەڵکی کوردستانی عێراق هاتنە مەیدان و دەڵێن ئەوانەمان ناوێت. یان ئەو ئاڵوگٶڕانەی کە لە کوردستانی سوریا ڕویاندا، کانتۆنەکانی ئەو ناوچەیە و دەورو نەخشێک کە خەڵکی کۆبانی لە پاشەکشەکردن بە داعش نواندیان و بەیانامە ویاسای مەدەنی کە لەوانە لە پەیوەند بە مافی ژنان و لابردنی یاسا ئیسلامیەکان لەم پەیوەندەدا لە کانتۆنی جەزیرە ڕاگەیەنرا. یان نمونەی ئەفغانستان کە ژنان دژ بە یاساکانی دژی ژن و جیاوازیە ڕەگەزیەکان هەتنە مەیدان. هەروەها ئێران کە هەم جێگاو ڕێگای خۆی دیارە . بزوتنەوەیەکی بەرفراوان دژ بە ئیسلام و ئیسلامیزم و دژ بە کۆماری ئیسلامی ماوەیەکی زۆرە لە ئێران شکڵیگرتوە و لە ئارادایە. ئەم بزوتنەوانە ئەو تروسکە و کڵاوڕۆژنە ئومێدبەخشانەن بەرەو ئایندە، بەرەو ئازادی و ڕزگاری. هێزی سیاسی وەک حیزبی کۆمۆنیستی کرێکاریی و هێزە مۆدێرن و شۆڕشگێرەکان کە دەیانەوێ کۆتایی بەم بارودۆخە بهێنن دەبێت و پێویستە حیساب لەسەر ئەم بزوتنەوە و جوڵانەوە ناڕەزایەتیانەی خەڵک بکەن و ئەوانە ڕێکخراو بکەن. لە لایەکی ترەوە فاکتەرێکی گرنگی ترلەسەر ئاستی جیهانی هەڵخڕاندنی خەڵکی شەرافەدمەندی جیهان و بیروڕای گشتی وە هەڵخڕاندنی هێزە مۆدێرن و چەپ و سکیۆلار و ئازادیخوازەکانی دنیایە بۆ بەرگریکردن لە خەڵکی وڵاتانی ئیسلامزەدە و ناڕەزایەتی دەربڕین بە سیاسەتێک کە دەوڵەتانی ڕۆژئاوایی دەیبەنەپێشەوە و بۆتە هۆی شکڵگرتنی جڕوجانەوەری وەک داعش و هەموو هێزە ئیسلامیەکان. چ لەسەر ئاستی ناوچەکە و لە خودی عێراق و دەوڵەتانی ئیسلامزەدە دا وە چ لە سەر ئاستی جیهانی پێویستە حیساب بکرێت لەسەر هێزە ئازادیخواز و مەدەنی و خوازیارانی خۆشگوزەرانی و یەکسانی، کە دەتوانی بڵێیت زۆرینەی خەڵکی جیهان - نەوەد و نۆ لە سەدیەکان - بەمشیوەیەن، پێویستە ئەمانە هەڵبخڕێنرێن و ڕێکخراو بکرێن. پێویستە لە بەرامبەر دەوڵەتەکان و هێزە ئیسلامەیەکان و پشتیوانیکەرانیاندا ئەم هێزە بێتە مەیدان. دەزانیت کە وڵاتانی ڕۆژئاوایی هێزە ئیسلامیەکان بە باش و خراپ دابەش دەکەن بۆ نمونە حکومەتێکی وەک عەرەبستانی سعودی کە لە سیاسەتە ناوخۆییەکانیدا لە داعش کەمتری نەکردوە لە ڕوانگەی ئەمریکا و وڵاتانی ڕۆژئاواییەوە بە بەشێک لە هێزە ئیسلامییە "میانەڕەوە" کان ئەژمار دەکرێت! ئەم جۆرە کلکایەتیکردنە بۆ هێزە ئیسلامیەکان پێویستە لەسەر خەڵکی جیهان کە قبوڵی نەکەن و لەبەرامبەریدا بوەستنەوە. هێزی ئیسلامی باش و خراپ نییە. پێویستە شەڕی هەموو ئەوانە بە سەر سەری خەڵکەوە کەمبکرێتەوە. لەپەیوەند بە هەلومەرجی ئەمڕۆی عێراق بە بۆچونی من چالاکبونی ئەم هێزانە و بزوتنەوە مەدەنیەکان یەکلاکەرەوەیە وە من ئومێدەوارم کە بە ڕزگارکردنی موسڵ لەژێر دەستی داعش و لاوازبونی داعش ئەم بزوتنەوە سکۆلاریستی ودژی ئیسلامییە دەروازەیەکی باشتر لە پێناو پێشڕەویکردنیدا پەیدابکات. هەر گورزێک کە کۆنەپەرستی بیخوات، تەنانەت ئەگەر کۆنەپەرستان خۆیان گورز لەیەکتر بوەشێنن، بە قازانجی خەڵک و هێزە شۆڕشگێڕەکانە - وەکو کاتێک دەوڵەتی تزاری ڕوسیا لە شەڕی جیهانی یەکەمدا لاواز بوو وە زەمینەی شۆڕشی ئۆکتۆبەر فەراهەم بوو - ئەمرۆ لە جەنگی نێوان کۆنەپەرستاندا دەروازەیەک دەکرێتەوە بۆ ئەوەی هێزە چەپ و مەدەنیەکان بێنەپێشەوە وە من ئومێدەوارم کە بە بەرکەوتنی گورز بە داعش لە موسڵ ئەو ئیمکانە پەیدا ببێت کە هێزە چەپ و مەدەنیەکا زیاتر خۆیان بنوێنن.\nکازم نیکخواە: ئێووە ئاماژەتان کرد بە ئامانجی دەوڵەتان و ئەو هێزانەی کە دەیانەوێت بەم هێرشە داعش پاشەکشە پێبکەن، وەکو دەوڵەتی ئەمریکا و تورکیا و ڕەوتە ناسیونالیستی و ئیسلامیەکان. هەندێ ڕەوتی سیاسی هەن کە بەهەمان دەلیل هێرش بۆ سەر موسڵ سەرکۆنە دەکەن، بۆچونتان لەو پەیوەندەدا چییە؟\nحەمید تەقوایی: بە بۆچونی من کەسێک کە هێرش بۆسەر موسڵ مەحکوم بکات بەشێکە لەو گروپە پەراوێزیانەی کە خۆیان بە "دژە ئیمپریالیست" دەزانن و تەوەر و تایبەتمەندی سیاسیان دژایەتیکردنی ئەمریکایە، هاوشێوەی دژە ئەمریکایی کۆماری ئیسلامی. ئەمانە کە لەم مەسەلەیەدا زۆر هاوڕا و پەیگیرن لە کۆتایدا، وەکو ڕێکخراوی ئێس دەبلیو پی لە بەریتانیا، دەگەن بە بەرگریکردن لە حەسەن نەصروڵا وە یان بەرگریکردن لە ئەحمەدی نەژاد و چەندین جار شاهیدی ئەم هەڵوێستگیریانە بوین لە لایەن ئەم "دژە ئەمریکایانەوە". بە بۆچونی من ڕیشەی ئەم هڵوێستگیریانەیان سەبارەت بە هێرش بۆسەر موسڵ نزیکایەتیانە بە دژە ئەمریکایی هێزە ئیسلامیەکان. ئەگەرلە سەر شەقام بۆچونی هەر مرۆڤێکی ئاسایی سەبارەت بە گرتنەوەی موسڵ بپرسیت پێت دەڵێت کە بەم هەنگاوە خۆشحاڵە چونکە دەزانێت خەڵکی موسڵ لە چ جەهەنەمێکدا ژیان بەسەر دەبەن. یەک بیانوی ئەم چەپە حاشیەیانە ئەوەیە کە دواتر لەوانیە بارودۆخ خراپتر ببێت. لەوانیە ببێت و لەوانەشە نەبێت بەڵام ناکرێ بە خاتری گریمانەکانی دواتر مل بدرێت بە هێزێکی تاوانکاری وەکو داعش. لە کۆتایدا مانای ئەم مەسەلەیە ئەوەیە کە لێگەڕێ داعش لە موسڵدا کاری خۆی بکات. ئەمەش بەو مەسەلە تەواو زهنیگەریەوە کە گوایا خەڵک دەبێ بێنە مەیدان و دژی داعش ڕاپەڕین بکەن. باشە ئێمە دەزانین کە لە ئێستادا هەلومەرجێکی لەو جۆرە بونی نییە و بە تایبەتیش ئەو هێزانەی کە ئەم مەسەلە زهنیگەریانە باس دەکەن بچوکترین دەخالەت و کاریگەریان لە سەر هەر ئەو بزوتنەوە و جوڵانەوە ناڕەزایەتیانەی کە ئاماژەم پێدان نییە. هەرکەسێک سەروکاری ڕیکخستنی ناڕەزایەتیەکانی خەڵک بێت باش دەزانێت کە لە موسڵی بە بێ داعشدا خەڵک و هێزە جەماوەریەکان شانس و هەلی زیاتر و یارمەتیدەری باشتریان دەبێت بۆ ناڕەزایەتی دەربرین و خۆنیشاندان وەک لە موسڵی ژێر دەسەڵاتی داعشدا. هەروەک لەساڵی ڕابردودا لە کاتێکدا تیرۆر و تۆقاندن لە موسڵدا بێدادی دەکرد لە بەغداد و سەرجەم شارەکانی تری عێراقدا بزوتنەوەی سکۆلاریستی پێیگرت و بە دروشمی " نە شیعی نە سونی کۆمەڵگایەکی مەدەنی" هاتە ناو شەقامەکانەوە.\nهەندێک لەم هێزانە لە مەسەلەی ئاشتیخوازیەوە نەیاری خۆیان بە هێرش بۆسەر موسڵ ڕادەگەیەنن و خوازیاری وەستاندنی شەڕن، گویا لە دوو ساڵی ڕابردودا لە موسڵ ئاشتی وئارامی بەرقەرار بوە! ئەم مەسەلەیە بەکردەوە جگە لە پاراستنی دەسەڵاتی داعش و ویڵکردنی جەماوەری خەڵک لە جەهەنمێکدا کە داعش دروستیکردوە هیچ مانایەکی تری نییە. بەهەر حاڵ ئەم جۆرە هەڵویستگیریانە لەپەیوەند بە دنیای واقعی و ئاڵوگۆری سیاسی جیهان زۆر بێ پێوەندن و تەنها نیشانەی زهنیگەرایی، وە دوری و بەپەراوێزبونی خاوەنەکانیانە لە سیاسەت و ژیانی واقعی خەڵکدا.\nسەرچاوە: (کەناڵ جەدید), سازدانی: کازم نیکخواە.


حوکمی به‌کارهێنانی عه‌تری تێکەڵاو به مادده‌ی بێهۆشکه‌ر - سوزی میحراب حوکمی به‌کارهێنانی عه‌تری تێکەڵاو به مادده‌ی بێهۆشکه‌ر-عمر امین پور\nخانه/اصول/فتاوی/حوکمی به‌کارهێنانی عه‌تری تێکەڵاو به مادده‌ی بێهۆشکه‌ر\nعمر امین پور ارسال ایمیل 2 آبان 1397\nحوکم له‌باره‌ی که‌ڵک وه‌رگرتن له‌و بۆنانه‌ی (عطر) که شتی ئالکۆڵی و مادده‌ی بێهۆشکه‌ریان تێکراوه، چۆنه و ئایا کاریگه‌ریان هه‌یه و هه‌بووه له‌سه‌ر نوێژه‌کانمان. خوا پاداشی خێرتان داته‌وه.\nوه‌ڵام؛ سوپاس بۆ خوا و درود و سڵاو له‌سه‌ر پێغه‌مبه‌ر و بنه‌ماڵه و شوێنکه‌وتوانی.\nدروست نییه به‌کارهێنانی ئه‌و بۆنانه‌ی که مادده‌ی بێهۆشکه‌ریان تێکه‌ڵ کراوه و نوێژیشی پێوه دروست نییه. زانای پایه‌به‌رز محمد امین الشنقیطی له په‌رتوکی «اضواءالبیان»دا ده‌فه‌رموێ ئه‌و بۆنانه‌ی که ئه‌مڕۆ باو و به‌ربڵاون له‌نێو خه‌ڵکیدا که نێویان کولانیایه و به‌و ناوه ناسراون، که‌ڵک لێوه‌رگرتنیان دروست نییه و حه‌رامه و نوێژیشیان پێوه دروست نییه. به به‌ڵگه‌ی ئایه‌تی ۹۰ی سوڕه‌تی «المائده» که خوای گه‌وره له‌باره‌ی مادده‌ی بێهۆشکه‌ردا ده‌فه‌رموێ و داوا ده‌کات دووریان لێ بکرێ «فاجتنبوه…» ده‌ی لێره‌دا بۆ کابرای خاوه‌ن پرسیار ئه‌وه به‌ڕوونی دیاره و به‌ده‌ر ده‌که‌وێ که پێویسته هه‌رچی زووتر ده‌ست هه‌ڵگری له به‌کارهێنانی ئه‌و عه‌ترانه و نوێژیش به‌و جلوبه‌رگانه‌وه نه‌کات که ئه‌و بۆنانه‌ی لێداون، به‌ڵام له‌باره‌ی نوێژه‌کانی ڕابردوو، دروستن و گێڕانه‌وه‌یان ناوێ ان شالله، والله اعلم.\nپرسیار؛ حوکمی به‌کارهێنانی ئه‌و بۆنانه‌ی لە سەدا نەوەدی مادده‌ی بێهۆشکه‌ریان تێدایه، چۆنه؟\nوه‌ڵام؛ هه‌ر بۆنێک که مادده‌ی بێهۆشکه‌ری تێدابێ، بەکارهێنانی حه‌رامه.\nبه‌ڵگه‌شمان فه‌رمایشی پێغه‌مبه‌ره(سه‌لامی خوای له‌سه‌ر بێ) «مااسکر کثیره فقلیله حرام او کما قال» که‌واته که زانرا له نێو خوارده‌مه‌نی یا عه‌تر یا خواردنه‌وه یا داووده‌رمان مادده‌ی سرکه و بێهۆشکه‌ری تێدایه، بەکارهێنانی حه‌رامه.\nهه‌روه‌ها ئه‌گه‌ر مادده‌ی سه‌رخۆشکه‌ر که‌وته سه‌ر جل و به‌رگی، ئه‌وه پیس ده‌بێ و ده‌بێ بیشواته‌وه، ئه‌وه بیروڕای هه‌موو زانایانی ئیسلامه.\nکه‌واته که که‌سێک زانی و بۆی ڕوون بۆوه که بۆنێک هه‌یه و مادده‌ی سه‌رخۆشکه‌ری تێدایه، ده‌بێ هه‌ر زوو ته‌رکی بکات و خۆی لێ به‌دوور بگری، به‌تایبه‌ت الکۆڵ و نیا که به شاهیدی پزیشکان و زانایانی پزیشکی ده‌رکه‌وتووه که ئه‌و بۆنانه له مادده‌ی سه‌رخۆشکه‌ر بەدوور نییه و ڕێژه‌یه‌کی زۆری تێدایه، ده‌ی واجب و پێویسته دووری لێ بکرێ و له هه‌ر شتێکدا مادده‌ی مه‌ستکه‌ر و سه‌رخۆشکه‌ری تێدابێ هه‌ر وایه.\nمولف: عبدلعزیزبن باز\nوه‌رگێڕان و ئاماده کردن: عومه‌ر زێوه‌یی ۱۳۹۷/۷/۲۰\nعطر عه‌تر مادده‌ی بێهۆشکه‌ر\nمامۆستا مەلا عەبدوڵڵای ئەحمەدیان(3-1)


دوابەدوای سووکایەتی بە پێغەمبەر؛\nدوابەدوای سووکایەتی بە پێغەمبەری گەورە(د.خ) لە بەرنامەیەکی تەلەڤیزیۆنی وڵاتی هیند، دوانیوەڕۆ ئەمڕۆ باڵوێزی هیند لە تاران لەلایەن بەرپرسی گشتی ئاسیای باشوورییەوە بانگهێشتی وەزارەتی دەرەوە کرا.\nبەیاننامەی هاریکاری کەنداوی فارس کاردانەوە بە جووڵە دیپلۆماتیکەکانی ئێرانە\nوتەبێژی وەزارەتی دەرەوە لە کاردانەوە بە بەیاننامەی کۆبوونەوەی وەزیرانی دەرەوەی ئەنجومەنی هاریکاری کەنداوی فارس وتی: دەرکردنی ئاوەها بەیاننامەیەکی دووپاتە بە ئامانجی پووچەڵ کردنەوەی جووڵە دیپلۆماتیکەکانی ئێرانە.\nدوای ڕووداوەکانی ڕۆژی ڕابردوو لە ئەفغانستان؛\nکارداری باڵوێزخانەی ئەفغانستان بانگهێشتی وەزارەتی دەرەوەی ئێران کرا\nوەزارەتی دەرەوەی ئێران ئەمڕۆ بە بانگهێشت کردنی کارداری باڵوێزخانەی ئەفغانستان لە تاران، ناڕەزایەتیی بە هێرشەکانی دوێنێ بۆ سەر باڵوێزخانەی ئێران و سەرکونسوڵگەری ئێران لە هەرات دەربڕی.\nهەواڵی گوشاری ئەمریکا بۆ بڕیار دانی ئێران لە دانوستانەکان دروست نییە\nبەرپرسێکی باڵای وەزارەتی دەرەوەی ئێران هەواڵی گوشاری ئەمریکا بۆ بڕیار دانی ئێران لە دانوستانەکانی ڤیەنای بەدرۆ خستەوە.\nبە هاوکاری وەزارەتی دەرەوەی ئێران؛\n١١ زیندانی ئێرانی لە عێراقەوە بۆ ئێران گواسترانەوە\n١١ زیندانی ئێرانی لە عێراق لە چوارچێوەی رێککەوتننامە گواستنەوەی سزادراوانی نێوان دوو وڵات، بۆ زیندانەکانی ئێران گوێزرانەوە.\nبێگومان بەرپرسیاریەتی تاوانی تیروریستی شەهید کرانی سەردار سولەیمانی لە ئەستۆی ئەمریکایە\nوەزارەتی دەرەوەی ئێران لە دووهەمین ساڵوەگەڕی شەهیدبوونی شەهید سولەیمانی رایگەیاند: بێگومان بەرپرسیاریەتی شەهیدکردنی سەردار سولەیمانی لە ئەستۆی کۆشکی سپیە.\nدیداری رافائێل گەرووسی لە گەڵ وەزیری دەرەوەی ئێران\nبەڕێوەبەری ئاژانسی نێودەوڵەتیی وزەی ئەتۆم ئەمڕۆ لە گەڵ وەزیری دەرەوەی وڵاتمان دیدار و وتووێژی کرد.\nیاریدەدەری وەزارەتی دەرەوەی ئەمریکا داکۆکی کرد:\nئەمریکا لە ناوچەکانی ژێر دەسەڵاتی هێزە کورد-عەرەبەکانی سووریا ناکشێتەوە\nجوی هوود داکۆکی کرد: سەربازانی ئەمریکیی دەوڵەتی جۆ بایدن بە مەبەستی بەزاندنی داعش درێژە بە بەشداری خۆیان لە ناوچەکانی ژێر دەسەڵاتی کوردانی سووریا دەدەن.\nئەمیر عەبدوڵاهیان لە مەجلیس:\nوەزارەتی دەرەوە بە بەرجامەوە گرێ نادەین\nوەزیری پێشنیار کراو بۆ وەزارەتی دەرەوە وتی: ئێمە هەرگیز لە کورسی دانوستان خۆ ناشارینەوە بەڵام وەزارەتی دەرەوە بە بەرجامەوە گرێ نادەین.\nباڵوێزی ڕووسیا و ئینگلیس بۆ وەزارەتی دەرەوە بانگهێشت کران\nباڵوێزەکانی ڕووسیا و ئینگلیس لە تاران بۆ شرۆڤە دان سەبارەت بە وێنە بڵاوکراوەکەیان، بۆ وەزارەتی دەرەوە بەنگهێشت کران.\nلەلایەن وتەبێژی وەزارەتی دەرەوەوە؛\nئێران هەوڵە تیرۆریستییەکەی شارۆچکەی "سەدر" ی بەغدای ئیدانە دەکات\nوتەبێژی وەزارەتی دەرەوە هەوڵی تیرۆریستی ئەنجام دراو لە شارۆچکەی سەدری بەغدای بە توندی ئیدانە کرد.\nبۆ درێژەی دانوستانەکانی ڤیەنا چاوەڕوانی جێگیر بوونی دەوڵەتی نوێین\nوتەبێژی وەزارەتی دەرەوە وتی: بۆ دریژەی دانوستانەکانی ڤیەنا ئەبێ چاوەڕوان بین کە دەوڵەتی نوێ جێگیر ببێت و ئەو کارە بباتە پێشەوە.\nبە بۆنەی ڕووداوی ئاگرکەوتنەوە لە نەخۆشخانەی ناسریە؛\nئێران هاوخەمی لەگەڵ دەوڵەت و خەڵکی عێراق راگەیاند\nوتەبێژی وەزارەتی دەرەوەی ئێران دوای رووداوی دڵتەزێنی ئاگرکەوتنەوە لە نەخۆشخانەی حسێن ناسریە، لەگەڵ دەوڵەت و خەڵکی عێراق بەتایبەتی بنەماڵەی قوربانیان هاوخەمی دەربڕی.\nوتەبێژی وەزارەتی دەرەوەی ئێران لە بانگهێشت کردنی باڵوێزی ئینگلیس لە تاران بۆ ئەم وەزارەتخانە هەواڵی دا و وتی: ئەم کارە بە مەبەستی دەربڕینی ناڕەزایی سەبارەت بەو کێشانە بووە کە بۆ دەنگ‌دەران ساز کراوە.\nلە کاردانەوە بە وتەکانی ئەم دواییانەی ڕۆستەم قاسمی؛\nوەزارەتی دەرەوە: پشتیوانی ئێران لە یەمەن سیاسییە\nوەزارەتی دەرەوە لە کاردانەوە بە وتەکانی ئەم دواییەی ڕۆستەم قاسمی سەبارەت بە یارمەتی سەربازی و بەشداری موستەشارە سەربازییەکانی ئێران لە یەمەن ڕایگەیاند: پشتیوانی ئێمە لە یەمەن پشتیوانییەکی سیاسییە.


NRT TV | جۆراوجۆر | یەکەم نیشانەی نەخۆشی شێرپەنجەی سییەکان چییە؟\n3570 جار خوێندراوەتەوە\nیفگینی لیڤچینکۆ پزیشک و سەرۆکی بەشی نەشتەرگەری سنگ لە سەنتەری بیترۆڤ بۆ توێژینەوەی گرێ شێرپەنجەییەکان رایگەیاندووە، تێکەڵاوییەک لە نیشانەکانی شێرپەنجەی سییەکان و هەوکردنی بۆرییەکانی هەوادا هەیە، هەر بۆیە گرنگە نیشانەکانی ئەو نەخۆشییە بزانرێت.\nلیفچینکۆی پزیشک کە ئەندامی ئەکادیمیای زانستە لە روسیا لە لێدوانێکیدا بۆ رۆژنامەی "ئارگومینی ئەی فاکتی" رایگەیاندووە، هۆکاری تێکەڵاوی نەخۆشی شێرپەنجەی سییەکان و هەوکردنی بۆرییەکانی هەوا بەهۆی خواردنی دەرمانی دژە زیندەگییەوەیە، بە جۆرێک گرێ شێرپەنجەییەکە زیاد دەکات و بۆ چارەسەریش درەنگ دەبێت.\nبەگوێرەی ئەو پزیشکە نیشانەی یەکەمی شێرپەنجەی سییەکان لە زۆربەی کاتدا پەیوەندی بە کۆئەندامی هەناسەوە نییە، بەڵکو تا لێهاتنە کە زۆربەی کات چارەسەرە باوەکان سوودی نابێت، کەسی توشبوو هەست بە ماندوێتی و لاوازی دەکات بە تایبەت دوای بەخەبەرهاتن، لەگەڵ کۆکە و بەڵغەم.\nئەو پزیشکە ئامۆژگاری دەکات، لەکاتی دووبارە بوونەوەی هەستکردن بە سەرگێژخواردن و لەدەستدانی هەستیاری و گرفتی رۆیشتن سەردانی پزیشک بکەن.\nئەو پزیشکە جەختی لەوە کردووەتەوە، دیاریکردنی سێرپەنجەی سییەکان ئاسان نییە، بەڵام پێویستە کەسەکە گرنگی بە بارودۆخی تەندروستیی بدات، کە یارمەتیدەرێکی باش دەبێت لە قۆناغە سەرەتاییەکانی نەخۆشییەکەدا هەستی پێبکرێت و ژیانی کەسەکە لە مردن رزگار بکرێت.


دەسبەسەرداگرتنی دوو کەڵەکێویی قاچاخ لە سەردەشت بۆ هەرێمی کوردستان\n11:25 - 22 بەفرانبار 2720\nدوو کەلەکێوەیی زەرد کە بە شێوی قاچاخ لەلایەن هاووڵاتییەکی "سەردەشتـ"ـییەوە بڕیار بووە بە مەبەستی قاچاخی پێکردن ڕەوانەی هەرێمی کوردستان بکرێت، دەستی بەسەردا گیرا.\nهەواڵدەریی حکوومەتیی "ئیرنا" لە زاری بەڕێوەبەری گشتیی پاراستنی ژینگەپارێزیی پارێزگای ورمێ، بڵاوی کردووەتەوە ، ٢ کەڵەکێوەیی زەرد لە شاری سەردەشت، لەلایەن هاووڵاتییەک بە مەبەستی قاچاخی پێکردن، کە دەیهەویست ڕەوانەی هەرێمی کوردستانی بکات دەستی بەسەردا گیراوە.\nمێهران نەزەری ڕایگەیاندووە، ئەو دوو کەڵەکێویە زەردە تەمەنیان دوو ساڵە، بەڵام هێشتا توورمەیان (نژاد) ڕوون نەبووتەوە و ڕەوانە پارکی میللیی گۆلی ورمێ، کراون.\nئەو بەرپرسەی پاراستنی ژینگە هەروەها ڕایگەیاندووە: "ئەو کەسە پاش دەسبەسەرکرانی بە بارمتەی ١ میلیارد ڕیاڵی ئازاد کراوە".


سه‌ره‌تا و ناساندنی کۆنگره‌ی نێونه‌ته‌وه‌یی ناودارانی کورد | نمایش خبر | کورده‌واری\nبە پێ ڕاپورتی کوردەواری، لێژنەی جێبەجێکاریی کۆنگرەکە لە ئەستۆی ئیدارەی گشتی فەرهەنگ و ئیرشادی کوردستانە و زانکۆ کوردستانیش بەرپرسە لە لێژنەی زانستی کۆنگرەکە. لێژنەی زانستی لە شەش بەشی هونەر، زمان و ئەدەبیات، زانستی مرۆڤی، کشت و کاڵ، زانستی بنەمایی و ئەندازیاری و پزشکی پێکهاتووە کە ئەم 6 بەشە بەرپرسن لە هەڵبژاردنی ناودارانی کورد بە پێی پێوەرە زانستییەکان.\nناساندنی ناوداران و بلیمەتانی کورد و لێکدانەوەی بەرهەمەکانیان، کاریگەری ئەوان لە ناوچەکە و جیهان و کاریگەری ناودارانی کورد لە بواری ڕەخساندنی هەلی کار، گۆڕانکارییە سیاسیی، ئابووری، کۆمەڵایەتی و فەرهەنگییەکان لە تەوەرە سەرەکییەکانی بەڕێوە چوونی کۆنگرەکەیە\nشایانی باسه که یه‌که‌مین کۆنگره‌ی نێونه‌ته‌وه‌یی ناودارانی کورد ڕۆژانی 11 و 12 و 13ی پووشپه‌ڕی ئه‌مساڵ به میوانداری شاری سنه به‌ڕێوه ده‌چێت.\nOnline users 257\nThis year 57651\nPage visits 751


ئاگر له جبه‌خانه‌یه‌كی حه‌شد كه‌وته‌وه\nسه‌رچاوه‌یه‌كی ئه‌منی رایگه‌یاند كه شه‌وی رابردوو له قه‌زای هیتی سه‌ر به پارێزگای ئه‌نبار ئاگر له جبه‌خانه‌یه‌كی حه‌شدی عه‌شایه‌ری كه‌وته‌وه و ژماره‌یه‌ك گولـله هاوه‌ن و مووشه‌ك له گونده‌كانی نزیك قه‌زاكه كه‌وتنه خواره‌وه.\nسه‌رچاوه‌یه‌كی ئه‌منی به سۆمه‌ریه نیوزی وت: "دوێنێ شه‌و له قه‌زای هیتی سه‌ر به پارێزگای ئه‌نبار ئاگر له باره‌گای (ئسود ئه‌لسه‌حرا)ی حه‌شدی عه‌شایری كه‌وته‌وه و چه‌ندین مووشه‌ك له گونده‌كانی نزیك ئه‌و كۆگایه كه‌وتنه خواره‌وه".\nسه‌رچاوه‌كه وتی: "دوای هه‌وڵێكی زۆر تیمه‌كانی به‌رگری شارستانی توانییان ئاگره‌كه كۆنترۆڵ بكه‌ن و بڕێك چه‌ك و ته‌قه‌مه‌نی له سووتان رزگار بكه‌ن".\nبه‌گوێره‌ی به‌رپرسانی حه‌شدی عه‌شایری ناوچه‌كه، ئاگركه‌وتنه‌وه‌كه به‌هۆی شۆرتی كاره‌بایی یان كه‌موكورتییه‌كی دیاریكراو بووه.\nسه‌رچاوه‌كه راشیگه‌یاند كه رووداوه‌كه هیچ زیانێكی گیانی نه‌بووه و هێزه ئه‌منییه‌كانیش قه‌ده‌غه‌كردنی هاتوچۆیان له ناوچه‌كه راگه‌یاندووه.\nله ماوه‌كانی رابردوودا چه‌ند ته‌قینه‌وه‌یه‌ك له كۆگاكانی چه‌ك و ته‌قه‌مه‌نی سه‌ر به حه‌شدی شه‌عبی روویاندا، كه دواترینیان بۆردومانكردنی دوو فڕۆكه‌ی بێفڕۆكه‌وان بوو بۆ یه‌كێك له پێگه‌كانی لیواكانی حه‌شدی شه‌عبی له پارێزگای ئه‌نباری رۆژئاوای عیراق، كه ئه‌وكات حه‌شدی شه‌عبی به‌رپرسیارێتییه‌كه‌ی خسته ئه‌ستۆی ویلایه‌ته یه‌كگرتووه‌كانی ئه‌مریكا و ئیسرائیل.\nئه‌م بابه‌ته 1640 جار خوێنراوه‌ته‌وه\nگۆڕستانێكی نه‌جه‌ف شۆك و ترسی بڵاوكرده‌وه\nوه‌زاره‌تی دارایی عیراق له باره‌ی ناردنی مووچه‌ی فه‌رمانبه‌رانی هه‌رێمه‌وه روونكردنه‌وه ده‌دات


هەڵبژاردنەکانی دامەزراوەی ویکیمیدیا/٢٠٢١/٢-٧-٢٠٢١/ کاندیدە پەسەندکراوەکانی ٢٠٢١ - Meta\nهەڵبژاردنەکانی دامەزراوەی ویکیمیدیا/٢٠٢١/٢-٧-٢٠٢١/ کاندیدە پەسەندکراوەکانی ٢٠٢١\nهەڵبژاردنەکانی دەستەی ئەمیندارانی ٢٠٢١ لە ڕۆی ٤ی ئابی ٢٠٢١ دەکرێتەوە. کاندیدەکان داوایان لێدەکرێت کە بانگەشەی خۆیان بکەن. دوای سێ حەفتە لە کردنەوەی دەرگای خۆپاڵاوتن ئەوا ٢٠ کاندیدی پەسەندکراو هەن بۆ هەڵبژاردنی ٢٠٢١.\nدەستەی ئەمیندارانی ویکیمیدیا لە ئاستی جیهانیدا کارەکانی ڕادەپەڕێنێت. دەستەکە دەیەوێت ئەمجارە ئەندامانی لە کۆمەڵگا جیاواز و جۆراوجۆرەکان هەڵبژێرێت، لەپاڵ ئەوەشدا  کەسانی پسپۆڕن بن بۆ ئەوەی ئەنجوومەنە نوێیەکە پێکبهێنن.\nکۆمەڵەکانی ناو ویکیمیدیا دەتوانن بەشداربن لە دەنگدانەکان. ئەنجوومەنەکە چاوەڕوانی هەڵبژاردنی چوار لە زۆرترین دەنگپێدراو دەکات بۆ ئەوەی بیانکاتە ئەندامی نوێی ئەنجوومەن بۆ ماوەی سێ ساڵ.\nچۆن دەتوانیت بەشداربیت؟\nزیاتر بزانە لەبارەی کاندیدەکانەوە\nکۆمەڵێ کەس لە گشت پڕۆژەکان خۆیان پاڵاوتووە. لەارەی هەریەکێک لەم کاندیدانە بخوێنەوە و پرسیار بکە بۆ ئەوەی بتوانیت دەنگ بدەیت. لەماوەی کەمپەینەکە ئەوا کۆمەڵگاکان دەتوانن پرسیار لە کاندیدەکان بکەن. کاندیدەکان وەڵامی ئەو پرسیارانە دەدەنەوە کە لەلایەن کۆمەڵگاکانەوە ئاراستەیان کراوە و بەدیاریکراوی ئەو پرسیارانەی کە لەلایەن لیژنەی هەڵبژاردنەکانەوە پەسەند کراون و لە مێتا دادەنرێن. لە حەفتەکانی ئایندە، کاندیدان دەرفەتی ئەوەیان پێدەدرێت لە ڕێی ڤیدیۆیەوە دەربارەی خۆیان و خۆپاڵاوتنیان بدوێن.\nبەشداربە لە چالاکییەکانی کەمپەینەکە\nتیمێک لە کۆمەڵەکان هاوکاری دەستەی هەڵبژاردنەکان دەکەن بۆ ئەوەی لەماوەی کەمپەینەکە چەند چالاکییەک بکەن. دەتوانن لەم پەڕەیە چالاکییەکان بدۆزنەوە، پەڕەی دەستەی هەڵبژاردنەکان لە مێتا.\nهانی ئەندامانی کۆمەڵگا دەدەین کە چالاکی لەناوخۆی کۆمەڵگاکانیان ئەنجام بدەن. لە نێویاندا ئەگەر بکرێت کە خودی کاندیدەکانیش بەشداربن بە گوێرەی کاتی هەموو لایەک. تکایە چالاکییەکانتان لەم بەستەرەی مێتا زۆر بکەن، بۆ ئەوەی خەڵکی بیاندۆزێتەوە. دەستەی هاوکاران و خۆبەخشانی هەڵبژاردنەکان ئامادەن یارمەتیتان بدەن ئەگەر پێویستتان بوو.\nدەنگدانی دەستەی نوێی ئەمینداران لە ڕۆژی ٤ی ئابی ٢٠٢١ دەکرێتەوە و لە ڕۆژی ١٧ی ئابی ٢٠٢١ دادەخرێت. دەستەی دەنگدەران سیستمی یەک دەنگ گۆڕینەوە پەیڕەو دەکات. زیاتر بزانە دەربارەی داواکارییەکانی دەنگدان، پڕۆسەکە و وەڵامی پرسیارە دووبارەکان لەسەر دەنگدان.\nسیستمی یەک دەنگ گۆڕینەوە\nئەم سیستمی دەنگدانە ڕێگا دەدات کە دەنگدەر پلەبەندی بە کاندیدە دڵخوازەکانی بکات. ئەمەش یارمەتی دەنگدەران دەدات کە بەشێوەیەکی باشتر بۆچوونی خۆیان دەربڕن لەوەی تەنیا بەشێوەی باو دەنگ و پشتگیری دابنێن. دەستەی هاوکاران نموونەیەکی گاڵتەئامێزیان بۆ ئەم پرسە هێناوەتەوە و چاوی لێبکەن. زانیاری زۆرتر لە ناوەڕاستی مانگی تەممووز دەدرێت.\nتکایە زانیاری و بابەتەکانی پەیوەست بە هەڵبژاردن بڵاوبکەرەوە بۆ ئەوەی بگاتە هەمووان، هەروەها هەمووان بتوانن نوێنەری خۆیان ببۆ چەند ساڵی داهاتوو هەڵبژێرن.\nRetrieved from "https://meta.wikimedia.org/w/index.php?title=Wikimedia_Foundation_elections/2021/2021-07-02/2021_Confirmed_Candidates/ckb&oldid=21696666"


Ligue 2 - بێزیێرس vs لۆریێنت - Soccer - Yariga - Results, fixtures, tables and statistics\nپاریس vs. سۆشۆ ئۆرلێنس vs. گرێنۆبڵ لێنز vs. شاتورتوغ ترۆیس vs. ڤالێنسیان نیۆرت vs. لو هاڤر بێزیێرس vs. لۆریێنت مێتز vs. ئۆکسێر لۆریێنت vs. پاریس ڕێد ستار vs. بێزیێرس گازێلێک ئەجاکسیۆ vs. ترۆیس\nبێزیێرس vs لۆریێنت 0-1\n90' +2 P. Hamel (G)\nم. موستەفا (ALG)\n'74 بۆ M. Bokoum\n'80 بۆ J. Ponceau\n'62 بۆ A. Soukouna\n'67 بۆ S. Sarr\n'41 بۆ A. Rabillard\n'57 بۆ گ.کۆرتێت\n'41 بۆ A. Ramalingom\n'57 بۆ J. Cabot\n'62 بۆ V. Elissalt\n'67 بۆ F. Wadja\nM. Bokoum (BEL)\n'74 بۆ A. Kanté\n'80 بۆ Y. Wissa\n40 Y. Marillat گ\n4 م. موستەفا\n11 A. Kanté 51'\nڕاهێنەر: M. Chabert\n1 I. Meslier گ\n4 J. Sainati 68'\n18 ف. لیمۆنی\n25 V. Le Goff 87'\n29 P. Hamel 90+2'\n16 V. Viot گ\n9 A. Rabillard بۆ A. Ramalingom 41' 89'\n18 M. Bokoum بۆ A. Kanté 74'\n23 A. Soukouna بۆ V. Elissalt 62'\n6 S. Sarr بۆ F. Wadja 67'\n9 گ.کۆرتێت بۆ J. Cabot 57' 77'\n37 J. Ponceau بۆ Y. Wissa 80'\n15/03/19 LI2 بێزیێرس 1 - 0 ئۆکسێر بینینی ڕووداوەکان زانیاری زیاتر لەسەر ئەم یارییە\n29/03/19 LI2 بێزیێرس 0 - 0 گازێلێک ئەجاکسیۆ زانیاری زیاتر لەسەر ئەم یارییە\n05/04/19 LI2 لۆریێنت 3 - 1 بێزیێرس بینینی ڕووداوەکان زانیاری زیاتر لەسەر ئەم یارییە\n19/04/19 LI2 ڤالێنسیان 20 : 00 بێزیێرس زانیاری زیاتر لەسەر ئەم یارییە\n23/04/19 LI2 بێزیێرس 20 : 00 کلێمۆنت زانیاری زیاتر لەسەر ئەم یارییە\n26/04/19 LI2 گرێنۆبڵ 20 : 00 بێزیێرس زانیاری زیاتر لەسەر ئەم یارییە\n10/05/19 LI2 ئۆرلێنس - بێزیێرس زانیاری زیاتر لەسەر ئەم یارییە\n08/03/19 LI2 نانسی 3 - 2 لۆریێنت بینینی ڕووداوەکان زانیاری زیاتر لەسەر ئەم یارییە\n15/04/19 LI2 پاریس 2 - 2 لۆریێنت بینینی ڕووداوەکان زانیاری زیاتر لەسەر ئەم یارییە\n19/04/19 LI2 لۆریێنت 20 : 00 ترۆیس زانیاری زیاتر لەسەر ئەم یارییە\n23/04/19 LI2 لێنز 20 : 00 لۆریێنت زانیاری زیاتر لەسەر ئەم یارییە\n29/04/19 LI2 لۆریێنت 20 : 45 ئۆکسێر زانیاری زیاتر لەسەر ئەم یارییە\n03/05/19 LI2 نیۆرت - لۆریێنت زانیاری زیاتر لەسەر ئەم یارییە\n1 مێتز 32 +31 68\n2 برێست 32 +22 62\n3 ترۆیس 32 +14 55\n4 پاریس 32 +12 54\n5 لۆریێنت 32 +11 54\n11 نیۆرت 32 -5 39\n12 ڤالێنسیان 32 -5 38\n13 گازێلێک ئەجاکسیۆ 32 -18 37\n14 ئۆکسێر 32 -1 35\n15 ئاجاکسیۆ 32 -12 35\n16 شاتورتوغ 32 -9 34\n17 سۆشۆ 32 -18 33\n18 نانسی 32 -13 32\n19 بێزیێرس 32 -20 27\n20 ڕێد ستار 32 -26 26


ئەمەریکا و وڵاتانی کەنداو ڕێکدەکەون لەسەر ڕێگەگرتن لە بە قاچاغبردنی چەکی ئێرانی بۆ یەمەن\nسکرتێری گشـتی ئەنجومەنی هاریکاری کەنداو دەڵێت وڵاتانی عەرەبی کەنداو لەگەڵ ویلایەتە یەکگرتووەکانی ئەمەریکا ڕێکەوتوون لەسەر بڵاوکردنەوەی هێزی گەڕۆکی دەریایی هاوبەش بە مەبەستی ڕێگەگرتن لەوەی ئێران چەک و تەقەمەنی ڕەوانەی یەمەن بکات.\nعەبدول لەتیف ئەلزەیانی ئەمڕۆ چوارشەممە لە میانەی کۆنگرەیەکی ڕۆژنامەوانی لەگەڵ ئاشتۆن کارتەر وەزیری بەرگری ئەمەریکا ئەمەی ڕاگەیاند، پاش ئەوەی وەزیری بەرگری ئەمەریکا لەگەڵ هاوتاکانی لە وڵاتانی ئەنجومەنەکە لە ڕیازی پایتەختی عەرەبسـتانی سعودیـیە کۆبووەوە.\nجێی ئاماژەیە هەریەک لە سعودیـیە و کوەیت و قەتەر و بەحرەین و ئیمارات و سەڵتەنەی عومان ئەندامی ئەنجومەنی هاریکاری کەنداون. لە ئێسـتادا ئەنجومەنەکە هاوپەیمانێتیـیەکی بە ڕێبەرایەتی سعودیـیە پـێکهێناوە کە شەڕی حوسیـیەکان و لایەنگرانیان لە یەمەن دەکەن، ئەوانەی پەیوەندیـیان بە ئێرانەوە هەیە.


دەتەوێت خۆشەویستی بۆ هاوسەرەکەت بسەلمێنیت؟ ئەم ٥ کارەی بۆ بکە – تۆڕی میدیایی خەڵک\nدەتەوێت خۆشەویستی بۆ هاوسەرەکەت بسەلمێنیت؟ ئەم ٥ کارەی بۆ بکە\n2019/03/07 - 11:53 AM\nهەرچەندە هاوسەرەکەی خۆمان زۆر خۆشدەوێت بەڵام زۆرجار نازانین چۆن ئەو خۆشەویستەی خۆمانی بۆ دەرببڕین یاخود پێویستەکات کە چی بکەین، ئەمەی خوارەوە ٥ ڕێگای کاریگەرە کە دەتوانیت خۆشەویستی لێوە دەرببڕیت:\n– پشتگیری: گرنگی بە خواست و خولیاکانی بدە و بزانە حەزی بەچیە، پاشان پشتگیری بکە و هانی بدە لە گەیشته بە حەزو خەونەکانی.\n– دەستڵێدان: باوەش و ماچکردن و دەستگرتن و پەیوەندی سۆزداری بۆ درێژەدان بە خۆشەویستی زۆر گرنگە.\n– هاوکاری: دڵنایی ئەوە پێبدە کە لەهەر کاتێک تۆی پێویست بوو هاوکاری بکەیت و لە پشتی بیت، ئەوەشی لە کاتی پێویستیدا نیشان بدە.\n– کات: کاتی لەگەڵدا بەسەر بەرە، بچۆرە دەرەوە لەگەڵی و پیاسەی لەگەڵدا بکە، بەیەکەوە قسەبکەن و تەماشای فیلم یان هەر شتێکی دیکەی هاوبەش بکەن.\n– دیاری: ناوە ناوە سوپرایزی سادەی بۆ بکە و دیاری بۆ بەرە، خۆشەویستی خۆتی بۆ دەرببڕە.\nئینفۆگرافیک: ١٠ ڕێگا بۆ بەهێزکردنی کەسایەتیت\nچەند شێوازێکی گواستنەوە کە سەیروسەمەرە و مەترسیدارە!


لە میانەی بەشداریکردنی لە تاوتوێی ئێن ئاڕتی، یۆری ساک ڕاوێژکاری باڵای وەزارەتی بەرگری ئۆکرانیا ڕاشیگەیاند، بەردەوامی جەنگ لە نێوان ڕووسیا و ئۆکرانیا ئەگەری هەیە سەربکێشێت بۆ بەکارهێنانی چەکی ئەتۆمی لەلایەن مۆسکوە و جەنگی ئەتۆمیش ئەگەری ڕوودانی هەیە.\nماوەی ٦٨ رۆژە جەنگی نێوان روسیا و ئۆکرانیا بەردەوامە و بەرپرسانی ئۆکرانیاش داوادەکەن سزاکانی ئەوروپا قەدەغەکردنی نەوتی ڕوسیاش بگرێتەوە.\nئەمریکا و وڵاتانی رۆژئاواش بەردەوامن لە هاوکارییە سەربازییەکانیان بۆ ئۆکرانیا و روسیاش وەستانی هێرشەکانی بەستووەتەوە بە پاشگەزبونەوەی ئۆکرانیا لە ئەندامبوونی لە رێکخراوی ناتۆ. هاوکات بڕیار وایە یەکێتی ئەوروپا قۆناغێکی دیکەی سزا بەسەر ڕوسیادا بسەپێنێت.\nتەواوی بەرنامەکە لێرەوە ببینە..


لەتیف فاتح فەرەج: سەردانەکەی ترامپ ئاساییە وەکو ئەوەیە کەسێک بە بێ ئەوەی لە دەرگا بدات خۆێ بکات بە ماڵێکدا\nLatif Fatih Faraj له‌تیف فاتح فه‌ره‌ج\nسەردانەکەی سەرۆک ترامپ بۆ عێراق گوایە رەخنەیەکی زۆری لێکەوتوەتەوە. ئاخۆ کیین دەنگیان بەزرکردووەتەوە و رەخنە لە سەردانەکەی دەگرن؟ ئایا رەخنەکان لەبەر ئەوەی فرۆکەکەی ترامپ لە پڕ لە عێراق دانیشتەوە و گەڕایەوە، یان لەبەر ئەوەی سەردانی بەغدای نەکرد و لەگەڵ بەرپرسانی عێراقیدا کۆببێتەوە؟\nلەتیف فاتح فەرەج نووسەر، رۆژنامەوان لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت " بە بڕوای من کارێکی زۆر ئاساییە، زۆر ئاساییە لەبەر ئەوەی عێراق سەروەری لە دەست داوە، شتێک نییە ناوی سەروەری عێراق بێت، هەر بەو شێوەی بە هۆێ سەری ساڵەوە سەردانی سەربازەکانی ئەمەریکای لە ئەڵمانیا و ئورودن کردووە، سەردانی عێراقیشی کردووە، ئەمەی ئێرەش لەوانەیە لە هەمان ڕوانگەوە بێت، بەڵام ئەڵمانیا و ئوردون دەوڵەتن، سەروەریان هەیە بەڵام عێراق نیەتی چوونکە لە پێشدا ئەم جۆرە کارانە رووێ داوە، پێشتر وەزیری دەرەوەی تورکیا ئەحمەد داوود ئۆغڵۆ هاتە کەرکووک بە بێ ئەوەی پرسیار بە عێراق هەر بکات".\nکاک لەتیف هەر وەها دەڵێت " رەخنەی دەسەڵاتدارانی عێراقی، پەرلەمانی عێراقرێک ئەوەیە کە ئەمە پێشیلیە لە سەروەری عێراق، یان وەکو ئەوەی کەسێک بە بێ ئەوەی لە دەرگا بدات بێتە ماڵیکەوە، تۆ خۆت ئەزانیت عێراقیە بە کورد و شیعە و سوونیەوە هەموویان سەرەرای ئەو هەموو ململانیەی نێوانیاندا شانازی بە عێراقی بوونیان دەکەن وا دەزانن ئەمە شکاندنی شکۆێ عێراقە".\nکاک لەتیف دەشڵێت " نە سەرۆک وەزیر و نە سەرۆک کۆمار هیچ کاردانەوەیەکیان نەبوە، بەیاننامەیەک دەربکەن وە یاخود بە پێشیلی بزانن، رەنگە هەر لەو رووەوە تەماشای کەن کە سەردانی سەرۆکی وڵاتێکە لەو وڵاتانەی هێزیان لە عێراقدا هەیە بۆ لاێ هێزەکانی خۆێ".\nInterview with Latif Fatih Faraj


ئیتر قسە ئەكەم - پەرەگراف\nئیتر قسە ئەكەم\nسەرەتای بەهاری 2013، هێشتا بەغدا موچەی فەرمانبەرانی هەرێمی رانەگرتبو، كەمئەندامانی سەنگەر لە بنكەیەكی خانەنشینی پێشمەرگەدا، موچەكانیان (وەك كێشەیەكی موزمین‌و بەردەوامی حكومەتی هەرێم) دواكەوتبو، بە خۆپیشاندانەوە هەڕەشەی هاتن‌و بەردبارانكردنی مەكتەبی سیاسی ی ن ك- یان دەكرد. مەلا بەختیار وەك لێپرسراوی دەستەی كارگێڕ، پەیوەندی بە شێخ بایزی رەحمەتییەوە كردو ئەویش لە وەڵامدا وتی:\n-هیچ پارەیەك لە بانكەكان‌و وەزارەتی داراییدا نیە، بەهیچ جۆرێ ناتوانین ئەمڕۆ موچە دابەش بكەین.\n-شیخ بایز ئێوە كارێكتان كردوە پێشمەرگەكانی خۆمان بێنە سەرمان‌و بەردبارانمان بكەن، هەرچیتان كردوە ئەمڕۆ پارەی كەمئەندامانی سەنگەر دابەش بكەن.\nمەلا بەختیار ئەمەی وت‌و دوای یەك سەعات هەواڵ گەیشت كە پیكابێك بە گونیە پارەی كاشەوە گەیشتوەتە بنكەی دابەشكردنی خانەنشینی‌و خۆپیشاندانەكان تەواو بوە. لەگەڵ هەواڵەكەدا مەلا بەختیار داوای كرد بە تەلەفۆن شێخ بایزی بۆ وەربگرنەوە.\n-رۆژی شەممە سەعات (9)، خۆت‌و ستافی یەكێتی لە وەزارەتی دارایی بۆ كۆبونەوەی كارگێڕ لە مەكتەبی سیاسی ئامادەبن.\nئەم پەیامەی مەلا بەختیار گەیشت‌و دوای دو رۆژ كۆبونەوەكە ئەنجامدرا، تیایدا بەرپرسی كارگێڕ، روی لە وەزیری دارایی كردو وتی:\n-ئەگەر لە هەولێرەوە پارە بێ، دو سەعات‌و، لە بەغداشەوە بێ چوار سەعات زیاتری دەوێ، بەڵام دوای پێداگری ئێمە بە كەمتر لە سەعاتێ پارەتان گەیاندو دابەشتان كرد، تۆ وتت هیچ پارەیەك لە بانكەكان‌و دائیرەكانی وەزارەتدا نیە، پێمان ناڵێی چۆن‌و لە كوێ ئەو پارەیەتان هێنا !؟\nوەزیر كە نەیدەویست شوێنی پارەكە بە ئاشكرا بڵێ، بە بردەو بێنە‌و قسەی ژێر لێوان‌و نێوانی دێڕەكان، دەریخست كە لە دەرەوەی وەزارەت‌و دامودەزگاكانی حكومەت، شوێنێكی تر لە سلێمانی هەیە كە تەمویلی وەزارەتی دارایی ئەكا.\nمەلا بەختیار فشاری هێنا‌و جەختی لە ئاشكراكردنی ئەو جێگەیە ئەكردەوە، بەڵام شێخ بایز زۆر لێزانانە وتی:\n-ئێوە لە كارگێڕو مەكتەبی سیاسی، لە من باشتر ئەزانن ئەو جێگەیە كوێیە، ئەتانەوێ من پێتان بڵێم، سیودو دانەم دەربكەن، لە زمانم نایەتە دەرەوە.\nدو رۆژ دوای ئەو كۆبونەوەیە، مەلا بەختیار وتارێكی لە رۆژنامەی (چاودێر) بڵاوكردەوە‌و تیایدا بە خەتێكی گەورەو لە لاپەڕەی یەكەمدا نوسیبوی (پارەی ژێر زەمینەكان دەربهێنن).\nبۆ من جێگەی سەرسوڕمان بو، بەدوایدا پرسیاری زۆرم كرد، كەوتمە كنە‌و منەی هاتنی پارەی بەغداو پارەی نەوت‌و داهاتەكانی ناوخۆ، سەرەنجام گەیشتمە راستییەك، ئێستاشی لەسەر بێ كەم كەس بڕوا ئەكات‌و بە عەقڵدا ناچێ. پارەی عێراق لە هەولێرەوە بە كاش، بە نیسبەی 44% بۆ دەباشان‌و 56% بۆ سەری رەش دابەش ئەكرێ‌و ئەگوازرێتەوە، داهاتەكانی ناوخۆ، بە ماڵ جیایی سلێمانی‌و هەولێر، هەریەك بۆ شوێنی مەرجەعی خۆی، پارەی فرۆشتنی نەوتیش لەڕێگەی حساب بانكییەكانی ئاشتی هەورامییەوە دێتەوە ناو كۆمپیوتەرەكەی مەكتەبی سەرۆك. پارتی چی لێ ئەكەن‌و چۆن لەناو خۆیاندا بۆ بانكی كوردستان‌و لەوێوە چۆن بەشی ژمێریارەكەی وەزارەتی دارایی ئەدەن، زۆر نهێنی‌و ناڕونە، بەندە وردەكارییەكەی نازانم، بەڵام بەشی یەكێتی چەندجارێك لەڕێگەی سكرتێری گشتی پێشو، جێگرەكانی سەرۆكی حكومەت‌و ناوە ناوەش مەبلەغی كەم وەك دیاری بە هەندێ لە كەسایەتییەكانی (م.س)و سەركردایەتی‌و بنەماڵە دیارەكان دراوە، هەمو حزبەكانی تریش كە لەگەڵ پارتی هاوئاهەنگ ئەبن، كەم‌و زۆر لەو پارەیە هاوكاری ئەكرێن، ئەو كۆمپانیایانەش كە موساهەمەیە لەنێوان ئیدارەی گشتی‌و كەس‌و بنەماڵە سیاسی‌و بازرگانەكاندا، ئەوەی لە ئەدەبیاتی حكومەتی هەرێمدا پێی ئەڵێن (خەرجی كۆمپانیاكان) زۆرینەی پارەكە ئەپچڕن. لەدوای ئەم هەمو دیزە بە دەرخۆنەیە، وەك خێرو سەدەقە، هەندێك مانگ كەم‌و هەندێ زیاتر، بۆ موچە لە وەزارەتە خزمەتگوزارییەكان‌و هەندێ پرۆژە، تەمویلی وەزارەتی دارایی ئەكرێ، بۆ نەوت‌و پێشمەرگە‌و خەرجی سەرۆكایەتییەكانیش راستەوخۆ دابەش ئەكرێ.\nدوای دروستبونی بزوتنەوەی گۆڕان‌و قسەكردن لەسەر گەندەڵی‌و هەوڵدان بۆ چارەسەركردنی لای كەمی ئەم پاشاگەردانییە، پێشنیازی هەردو حیزب بۆ هاوكاری‌و بەشداریكردنی بزوتنەوەكە‌و شاندانە ژێر راستكردنەوەی ئەو بارە لارە، كاك نەوشیروان بە وەرگرتنی پەرلەمان‌و وەزارەتەكانی دارایی‌و پێشمەرگە، بەمەبەستی گۆڕانكاری ریشەیی، بە بەڵێن‌و پشتیوانی مەسعود بارزانی رەزامەندی نواندو گرتیە دەست، پرۆژەی موتەكامیلی دا بە حكومەت‌و وەزیرەكانی، گواستنەوەی داهاتەكانی سلێمانی بۆ هەولێر یەك لە خاڵەكانی ئەو پرۆژەیە بو، جێبەجێكرا، هەندێ هەنگاویش بۆ یەكخستنەوەی هێزی پێشمەرگە چوە پێشەوە‌و هەندێ پرۆژەیاساش بۆ پەرلەمان ئامادەكرا. ماوەیەكی كەم‌و كاك نەوشیروان لە راستگۆیی‌و پشتیوانی بارزانی بێ ئومێد بو، لە هەولێرو دهۆك لە هیچ بوارو پرۆژەیەكدا پشتیوانی‌و هاوكاری نەكرا، بە جۆرێ پارتی دەیانویست وەك گوێزی پاككراو سلێمانییان بخەنە چنگەوە، بەو شێوەیەی ویستویانە‌و دەیانەوێ، بەردەوامی بە حوكمڕانی هەرێمی كوردستان بدەن. لە كاردانەوەداو بۆ لە مەحەكدانی گشت بەڵێنەكانی بارزانی، ئەمجارەیان، كوردوتەنی، كاك نەوشیروان لە پاشەوە لغاوی كردو هەمواری یاسای سەرۆكایەتی هەرێمی خستە پەرلەمانەوە، دەرەنجامەكەی بە داواكردنی بۆ مەحكەمە‌و فەرمانی گرتنی خۆی كۆتایی هات.\nپەنجەرەیەك كرایەوە‌و دەرگاكان داخران\nپێش دوا هەڵبژاردنی ئەنجومەنی نوێنەرانی عێراق، بۆ رزگاربوون لە هەژموونی هەردوو بنەماڵەی تاڵەبانی‌و بارزانی، دۆزینەوەی رێگەچارەیەك بۆ لاوازكردنی پێگەی هەردو حیزبی دەسەڵاتدار لە عێراق‌و هەرێمی كوردستان، هەوڵی دروستكردنی بەرەیەك لە حیزبە ناڕازیەكان‌و سەركردەكانیان لە ئارادابو، بەجیا هاوڕێ كۆنەكانی شۆڕش‌و پێشمەرگایەتی، مامۆستایانی زانكۆو رۆشنبیران، لە دەرەوە‌و ناوەوەی وڵات لەگەڵ (دكتۆر بەرهەم، سەلاحەدین بەهادین، عەلی باپیرو عومەری سەید عەلی) لە پەیوەندیدا بون. ئەم جوامێرانە خۆشیان یەكتریان ئەبینی‌و راوێژیان ئەكرد.\nسەرەنجام لەبەر هەر هۆیەك بو كە بەندە وردەكاریەكەی نازانم، سەلاحەدین بەهادین كشایەوە، لە 14ی ئازاری 2018دا، هەرسێ لا (كۆمەڵی ئیسلامی، بزوتنەوەی گۆڕان‌و هاوپەیمانی بۆ دیموكراسی‌و دادپەروەری) بە ئیمزای هەرسێ سەركردە رێككەوتنێكیان كرد، دەقی رێككەوتنەكە لێرەدا وەك خۆی بڵاوئەكەمەوە:\nبەناوی خوای بەخشندە‌و میهرەبان\nرێككەوتنی كاری هاوبەش\nلەدوای پێكهێنانی لیستی نیشتیمان لەنێوان هەرسێ لایەندا، بەلەبەرچاوگرتنی بارودۆخی سیاسی‌و ئابوری‌و كۆمەڵایەتی كوردستان، سیستمی حوكمڕانی، شكست‌و قەیرانە كەڵەكەبوەكان‌و بارودۆخی ژیان‌و گوزەرانی هاوڵاتیان، لەپێناو رێكخستن‌و یەكخستنی هێزو توانای لایەنەكان لەپێناو چاكسازی هەمەلایەنەدا، هەرسێ لایەن وەك بنەمای كاری هاوبەشی قۆناغەكە رێككەوتن لەسەر واژۆكردنی ئەم رێككەوتنامەیەی لای خوارەوە:-\nیەكەم: بنەما گشتییەكان\n1-لە هەڵبژاردنەكانی كوردستان‌و عێراقدا هەماهەنگ‌و هاوكار دەبین.\n2-كاركردن بۆ دروستكردنی ئیئتیلافی فراكسیۆنەكان یان یەك فراكسیۆنیی لەناو پەرلەمانی عێراق‌و كوردستان‌و ئەنجومەنی پارێزگاكاندا لە هەڵبژاردنەكاندا.\n3-هیچ لایەنێك لەژێر هیچ پاساوێكدا نەكەوێتە دژایەتی لایەنەكانی تری ناو رێككەوتننامەكە.\n4-رێگری بكرێت لە هەر بەریەككەوتنێك كە زیان بە هاوكاری‌و هاوخەباتی نێوانمان بگەیەنێت.\n5-سودوەربگیرێت لە رێكخراوە مەدەنییەكان‌و كەسایەتی پسپۆڕ.\nدووەم: دەستەی هەماهەنگیی باڵا (پێكدێت لە لیژنەی باڵای هەرسێ لایەن).\n1-بڕیارەكان بە ئیجماع دەردەچن.\n2-سەرپەرەشتی راستەوخۆی لیژنەكانی هەماهەنگی دەكەن.\n3-ئەم رێككەوتنە كراوەیە بۆ لایەنە سیاسییەكانی تر.\nسێیەم: ئەم لیژنانەی خوارەوە پێكدەهێنرێن:\nا- لیژنەی پەیوەندییەكان:\n1-نوێنەرایەتیكردنی سیاسی‌و دیبلۆماسی هاوبەش لەكۆڕو كۆبونەوە ناوخۆیی‌و عێراقی‌و هەرێمی‌و جیهانییەكاندا.\n2-پابەندبوون بە پرسە نیشتیمانی‌و نەتەوەییەكان.\nب- لیژنەی راگەیاندن:\n1-داڕشتنی سیاسەتی راگەیاندنی هاوبەش بۆ هەرسێ لایەن، بەگوێرەی پێویست‌و رۆژ.\n2-كاری هاوبەش بۆ دژایەتی گەندەڵی‌و نادادی‌و هەر دیاردەیەكی تری دزێوی ناو كۆمەڵگە.\n3-كرانەوەی میدیاكان بەڕووی كادیرو ئەندامان‌و كادیرەكانی یەكتر.\n4-پێشكەشكردنی هاوكاری لە گشت بوارەكانی راگەیاندن بەیەكتری.\n5-گۆڕینەوەی زانیاری میدیایی.\nج- لیژنەی هەڵبژاردن:\n1-هەماهەنگیكردن‌و جەختكردنەوە لەسەر پاككردنەوەی تۆماری دەنگدەران‌و چاودێریكردنی هاوبەشی پرۆسەی هەڵبژاردنەكان.\n2-هاوكاری‌و هەماهەنگی لەبواری بریكارو چاودێریەكانی سەر صندوق‌و گەیاندنی دەرەنجام‌و دەنگەكان بەیەكتری.\n3-هاوكاری‌و هەماهەنگی لە كردنەوەی خولی راهێنان بۆ كاندید‌و بریكارو چاودێرەكان.\nعەلی باپیر لە كۆمەڵی ئیسلامی كوردستان، بەرهەم ساڵح لە هاوپەیمانی بۆ دیموكراسی‌و دادپەروەری، عومەر سەید عەلی لە بزوتنەوەی گۆڕان لە رۆژی (14/3/2018)دا.\nپێش رێككەوتن‌و دوای رێككەوتنیش، سەید عومەر تەنیا مەراقی ئەوە بو بزانێ دكتۆر بەرهەم لەناو یەكێتیدا چەند مەكتەبی سیاسی‌و چەند سەركردایەتی لەگەڵدایە، ناوەكانیان بزانێ. لە ناحاڵی بوندا، جارێك‌و لە كۆبونەوەیەكدا ئەو پرسیارەشی لە بەرهەم كردبو، ئەوەی لای من مایەی سەرەنج بو، هێرۆخان بە هەمو هێزی لە هەوڵدابو دكتۆر بەرهەم لە یەكێتی بكاتە دەرەوە، سەید عومەریش بەپێچەوانەوە هەوڵەكانی بۆ مانەوەی بەرهەم بو لەناو یەكێتیدا، ئەمەیشی لای دكتۆر بەرهەم نەشاردبوەوە، روبەڕو پێی وتبو (سەید تۆ لەپێش منەوە یەكێتی بویت، فەرمو پێشمان بكەوە سەرەتا تۆ بگەڕێرەوە)، ئەم وەڵامەی لە دكتۆر بەرهەم وەرگرتبوەوە.\nئەو گروپەی دەوری كوڕەكانی كاك نەوشیروان پەیوەندیەكی پتەویان لەگەڵ بەرهەم هەبو، نەشیان دەشاردەوە‌و بۆ گۆڕان‌و بۆ جوڵانەوە بەرەییەكەش، لە سەید عومەر باشتر پێناسەیان دەكرد. دكتۆر بەرهەم بەتاك‌و كۆ پەیوەندی شەخسیی لەگەڵ ئەواندا هەبو، هەموشیانی ئەبینی، سەروەختێك وای لێهاتبو، لەناو بزوتنەوەی گۆڕاندا بە پێڕەكەی بەرهەم ئەناسران. سەید عومەرو تەكەتولەكەی لە هەوڵی كۆكردنەوەی زانیاری‌و چۆنیەتی ئەو پەیوەندیانەدا بون، ئەوانیش بۆ ئیستیفزازكردنی ئەو تەكەتولە جارناجارێ، هەریەك بە جیا، وێنەیەكیان لە پاركی شارو لەگەڵ دكتۆر بەرهەمدا لە تۆڕە كۆمەڵایەتییەكان بڵاوئەكردەوە.\nرێكخەری گشتی لەدوای ئیمزاكردنی رێككەوتنەكەی، باسەكەی هێنایە ناو كۆبونەوەی جڤاتی نیشتیمانی‌و لەوێش تەنیا ئاماژەی بە هەوڵی دكتۆر بەرهەم دا بە دروستكردنی بەرەیەك‌و هاوپەیمانێتییەك، دورو نزیك نە باسی كۆمەڵی ئیسلامی‌و عەلی باپیر، نە باسی رێككەوتنەكە‌و ناوەڕۆكەكەی كرد، لەگەڵیشیدا، زۆر بە تەوسەوە باسی لە تەنیایی دكتۆر بەرهەم كرد‌و وتیشی ئەم كابرایە كەس نازانێ لەناو یەكێتیدا چەند كەسی لەگەڵدایە.\nبەش بە حاڵی خۆم، لەو كۆبونەوەیەی جڤاتی نیشتیمانیدا چاوەڕوانی گفتوگۆیەكی جدیم ئەكرد لەوبارەیەوە، من رای تەكەتولەكەی سەید عومەرم ئەزانی، بەڵام توشی شۆك بوم كە ئەو گەنجانەی بە ڕیز وێنەیان لەگەڵ بەرهەم بڵاوئەكردەوە‌و بەرهەمیش بە پشتی قایمی خۆی ئەزانین، هەر لەسەرەتاوە دابارینە سەری، هەستم كرد، لەڕێگەی كوڕەكانی كاك نەوشیروانەوە (وەك هەمو جارەكانی دواتر)، سەید عومەر كاری خۆی كردوە، هەر بە دەنگی ئەو كۆبونەوەی جڤات، كاركردن لەگەڵ دكتۆر بەرهەم رەتكرایەوە.\n-بەرهەم خۆی بە تەنیا ژمارەیەكە‌و كەسیشی لەگەڵ نەبێ دكتۆر بەرهەمە، بە رەتكردنەوەی دروستكردنی ئەو بەرەیە، لەئێستاوە دیارییەك ئەدەن بە پارتی كە بەشی پەنجا كورسی دەنگ لە هەڵبژاردنی ئایندەدا بهێنێت.\nمن كە پێشترو لەكارەكانی لەناو یەكێتیدا، رام لەسەر دكتۆر بەرهەم باش نەبو، بەم دو دێڕە موداخەلەم لە كۆبونەوەكەدا كرد‌و دواتریش لە چاوپێكەوتنێكدا لەگەڵ رۆژنامەی (هاوڵاتی)، دێڕی دوەمی موداخەلەكەم، بو بە مانشێت.\nبە كۆتایی ئەو كۆبونەوەیە، هەمو دەرگاكانی چونەناو بەرەیەكی هاوبەش بۆ بەگژاچونەوەی هەژمونی پارتی‌و یەكێتی، داخران. رێككەوتن‌و روداوەكانی ساڵ‌و مانگەكانی پاشتر، ئەنجامی قڵپبوونەوەی ئەو سیحرە بو بە سەرمانداو ئەم هەلومەرجەی ئێستای خوڵقاند.


هەڵبژاردنەکان و پرسی کورد… – hkkurdistan\nHome6ئەرشیفی بابەتەکان6هەڵبژاردنەکان و پرسی کورد…\nهەڵبژاردنەکان و پرسی کورد…\nلەگەڵ دەسپێکی بانگەشەی هەڵبژاردنەکان، و وەرێخستنی ماشینی تەبلیغاتی و هەمە چەشنەدا، جارێکی تر پرسی نەتەوەیی و کێشەی سیاسی خەڵکی کوردستان، لەلایەن حزب و لایەنە سیاسیە بۆرژوازییەکانی کوردەوە، بەتایبەتیش یەکێتی و پارتیەوە بەدەستەوە گیراوە.\nچ یەکێتی و چ پارتی بەشێوەی تۆختر و چڕتر، لەباس و وەسفی گرنگی هەڵبژاردنەکانی ئەمجارەدا بانگەشەی ئەوە دەکەن، کە ئەم هەڵبژاردنە بۆ پێگەی کورد چارەنووسازە، دەڵێن ئەم هەڵبژاردنە بۆ پەرلەمانی عیراقە و چەندە کورسیەکانی کورد لە پەرلەمانی عێراقدا زۆتر بێت، بەسودی پرسی نەتەوەیی و خەڵکی کوردستانە و دەتوانرێت لە رێگایەوە بەرگری لە دەستکەوتەکانی کورد بکرێت، کە لەدەستوردا!! جێگیر کراوە.\nدیارە بەدەستەوە گرتنی کەیسی سیاسی خەڵکی کوردستان و پرسێکی چارەسەنەکراوی وەکو کێشەی کورد، لەلایەن بزوتنەوەی بۆرژوازی کورد و حزبەکانیەوە، لەلایەکەوە بۆ ئەوەیە کە خەڵکی کوردستان بەو پرسە رابکێشنە پای سندوقەکانی دەنگدان. دەزانن خەڵکی کوردستان بەشداری هەڵبژاردنەکان ناکەن و هیچ متمانەیەکیان بە حزبەکان نەماوە، بۆیە دەیانەوێت لەو رێگایەوە و بە بزواندنی هەست و نەستی نەتەوەیی و خستنەرووی میژووی دەیان ساڵەی ستەمی نەتەوەیی، خەڵکی کوردستان قانح بکەن کە بەشداری هەڵبژاردن بکەن. لەلایەکی تریشەوە پرسی سیاسی نەتەوەیی خەڵکی کوردستان هێشتا وەڵامێکی کارسازی وەرنەگرتۆتەوە و بەشێوەیەکی هەڵواسراو لە کایەی سیاسی نێوان ناوەند و هەرێمدا، جێگای مامەڵەیە بۆ ئامانجی تر. هاوکاتیش هێشتا پرسی ئاییندەی سیاسی کوردستان بەرەوکوێ دەچێت و چی بەسەر دێت، پرسێکی زیندووە. پرسێکە هاوتای کێشەی فەلەستین تا بەچارەسەری شیاو نەگات، ناوچەکە ناتوانێت ئارامی بەخۆیەوە ببینێت…\nبۆرژوازی کورد و حزبەکانی، چارەسەری پرسی سیاسی خەڵکی کوردستان، دەبەستنەوە بە رێژەی کورسیەکانی کورد لە پەرلەمان و بەبوونی چەند وەزیرو پۆستێک لە بەغدا، لەکاتێکدا پرسی سیاسی خەڵکی کوردستان لەدوو ڕیگا زیاتری لەبەردەمدا نییە، یان بوونەوە بەبەشێک لە عێراق، کە دەسەڵات و سیستەمی سیاسی مافی هاوڵاتی بوونی یەکسان بۆ سەرجەم دانیشتوانی عیراق بەبێ گوێدان بە ناسنامەی قەومی بەرەسمی بناسێت، یان کوردستان جیاببێتەوە و ببێتە وڵاتێکی بە فەرمی ناسراوی نێو دەوڵەتی.\nلەهەلومەرجی ئێستای عێراقدا، کەدەسەڵاتی سیاسی لەدەستی چەند حزبێکی میلیشیایی و نۆکەرپیشەدایە، کە لەسەر بنەمای قەومی و تایفی و مەزهەبی دامەزراون و باسی مافی هاوڵاتی یەکسان و کوێرکردنەوەی ناسنامە قەومی و دینی وتایفییەکان، بەتایبەتیش بە فەرمی ناسینی مافی هاوڵاتی یەکسان بۆ هاوڵاتیانی عێراق بەبێ جیاوازی لە وەهم وەهمترە. دیارە حزبەکانی بزوتنەوەی کوردایەتیش دوورو نزیک بەدوای چارەسەری سیاسی خەڵکی کوردستانەوە نین و نەبوون. بەدرێژایی میژووی بزوتنەوەی کوردایەتی، حزبەکان و رابەرانی ئەم بزوتنەوەیە، بەدوای بەشداری لەدەسەڵاتی ناوەندیدا بوون و نوێنەری چینەداراکان و بۆرژوازی کورد بوون، کە بەرژەوەندی خۆیان بە تیکەڵکردن لەگەڵ بۆرژوازی سەراسەری و عێراقیدا بینیوەتەوە، هەر ئەوەشە وای کردووە حزبەکانی بزوتنەوەی کوردایەتی ببنە کۆسپی بەردەم چارەسەری پرسی سیاسی خەلکی کوردسان و قوڵکردنەوە و ئالۆزکردنی کێشەی نەتەوەیی و دنەدانی قڵشت و جیاکاری نەتەوەیی و پەرەپێدانی تا رادەی خستنەوەی دوژمنایەتی لەنێوان دانیشتوانی عێراق… خودی فیدرالیزمی قەومی بەخشینی چوارچێوەی یاسایی بوو بەو قڵشت و جیاکارییە و بەردەوامی پێ بەخشینی.\nدیارە لەوکاتەوەی دەوڵەتی عێراق پێکهاتووە، هەمیشە کەسانی کورد زمان پۆستی جیاجیان لە عێراقدا هەبووە، هەرگیزیش ئەمە بەمانای نوێنەرایەتی خەلکی کوردستان و مافەکانی نەبووە. لەدوای روخاندنی دەسەڵاتی بەعسیشەوە کە زیاتر لە دەیەو نیوێکە، دیسان حزبە کوردیەکان چەندین پۆستیان لە وەزارەتخانەکان و دەیان کورسیشیان لە پەرلەماندا هەبووە، سەرۆک کۆمار کورد بووە، کەچی هیچکام لەوانە نەک نەبوونەتە رێگا و هۆکارێک بۆ بەرگری لە خواست و ویستەکانی خەلکی کوردستان و نوێنەرایەتی کردنی پرسی سیاسی، بەڵکو تا هاتووە پرسی سیاسی خەلکی کوردستانیان بە بارمتە گرتووە بۆ ئامانجەکانی خۆیان، کە بەشداربوون بووە لە دزی وتاڵانی داهاتی عێراق بۆ خۆیان و بۆ حزبەکانیان، هاوکات رەوایەتی و درێژەدان بەدەسەڵاتی رەشی بەزۆر داسەپاویان بەسەر خەڵکی کوردستاندا پێ پاساو داوە. تا هاتووشە پێگەی هەرێمی کوردستانیان بەرەو لاوازی پەلکێش کردووەو هیچ ئاییندەیەکی دیار و رۆشنیشیان بۆ ئاینندە سیاسیەکەی نییە، بەپێچەوانەوە گەورەو بچوکی سەرانی بزوتنەوەی کوردایەتی و نووسەرانیان، پێداگری لەسەر زۆر بوونی مەترسییەکان تا رادەی لە بەینچوونی قەوارەی هەرێمی کوردستان، دەکەن.\nحزبەکانی بزوتنەوەی کوردایەتی و حزبەکانی دەسەڵات، ئەگەر بودجەو مانگانە ٢٠٠ ملیار دیناریان لە کاتی خۆیدا بۆ بنێرن، نەک باسێک لەسەر پرسی سیاسی خەڵکی کوردستان و ناوچەی کێشە لەسەر و ئاساییکردنەوەی کەرکوک ناکەن، بەڵکو ئامادەن هەر هێز ولایەنێک باسی چارەسەری پرسی سیاسی کوردسانی کرد و رێگاچارەو پراکتیکی بۆی خستە دەستورەوە، هیرش بکەنەسەری. لەوەش زیاتر ئامادەن مەئموریەتی سەرکوتی بزوتنەوەی دژی ستەمی نەتەوایەتی لە پارچەکانی تری کوردستانیشدا بگرنە ئەستۆ.\nحزبەکانی بزوتنەوەی کوردایەتی و کاندیداکانیان دوور ونزیک نوینەرایەتی پرس و خواستە سیاسی و ئابوری و کۆمەلایەتی و کیشەی سیاسی خەلکی کوردستان ناکەن… ئەمانە نوێنەری حزبەکانی بۆژوازی کوردو کۆمەڵیک سەرمایەدارن کە دەیانەوێت بەخۆ هەڵواسین بە پرسی رەوای خەڵکی کوردستانەوە، ئامانجەکانی بۆرژوازی کورد بەدی بێنن، کە شەریک بوونە لەگەڵ رەوتە سیاسی وبۆژوازییە رەنگاو رەنگە قەومی و تایفی و دینی و مەزهەبیە کۆنەپەرستەکانی عێراقدا، لە پێناو پۆست و داهات و بەش پێبڕان بە دزی و تاڵانی. بیگومان وەڵامی کارساز بە پرسی سیاسی خەلکی کوردستان و کێشەی کورد، بەرە لە ژێر پێی بزوتنەوەی کوردایەتی دەردەکێشێت و تەکان و پێشرەویش دەبەخشێت بە بزوتنەوەی کرێکاری و جەماوەری.\nخەڵکی کوردستان نابێت فریوی بانگەشەی درۆزنانەی حزبەکانی بزوتنەوەی بۆرژوازی کورد بخۆن… چۆن رەتکرنەوەی دەنگدان و ریسواکردنی پرۆسەی هەڵبژاردن بە هۆکاری زۆر سادەی سەرکوت و بیمافی ودزی و تاڵانی و نۆکەرپیشەیی لە کوردستاندا، خەریکە دەبێتە نەریتێك لە درێژەی بزوتنەوەی نارەزایەتیدا بۆ راماڵینی دەسەڵات، ئاواش ریسواکردنی دەسەڵات و دەنگ نەدان و بەشکست کیشانی هەڵبژاردن و کاندیداکانیان بەهۆکاری ئەوە لە بەغدا خەریکن مامەڵە بە پرسی سیاسی خەڵکی کوردستانەوە دەکەن، دەبێتە تەواوکەری ئەو بزوتنەوەیەی کە لەهیچ ئاستێکدا خەڵکی کوردستان متمانەیان بەو دەسەڵات و هێزانە نییە و لەپەیوەند بەهیچ کەیسێکیشەوە، نوێنەرایەتی خەڵکی کوردستان ناکەن و ژیان و مانەوەیان لەسەر بنەمای سەرکوت و بیمافی و نۆکەرپیشەیی و کۆسپ خستنە سەر رێگای چارەسەری پرسی کوردە.\nدیارە چارەسەری پرسی نەتەوەیی چ لە کوردستان و چ لە هەرگۆشەیەکی دنیادا، لە توانای بزوتنەوە بۆرژوازییەکاندا نییە و وەڵامی ئەو پرسە کەوتۆتە سەرشانی چینی کرێکار و هیزە چەپ و کۆمۆنیستەکان.


پشتی مرنا خوە ژی قاسم سولەیمانی دو چالاکڤانێن کورد ب گرتن دان - دارکا مازی\nپشتی مرنا خوە ژی قاسم سولەیمانی دو چالاکڤانێن کورد ب گرتن دان\nل رۆژهلاتێ کوردستانێ دو چالاکڤانانێن مەدیایی ژبەر بکار نەئانینا پەیڤا شەهید ژ بۆ قاسم سولەیمانی تێن دەستەسەرکرن\nوەحید فەتاحی، یەک ژ رێڤەبەرێن کەنالەک تیلیگرامی ل باژارێ پاوە ل رۆژهلاتێ کوردستانێ ب توهمەتا بکار نەئانینا پەیڤا “شەهید” ژ بۆ قاسم سولەیمانی د نڤیسانێن خوە دە کو ل کانالا خوە یا تەلیگرامێ دە نڤیساندبوو، ژ ئالیێ سازیا ئیتیلاعاتا سوپایێ ئیرانێ ڤە هات دەستەسەرکرن.\nفەتاحی دبە دویەمین چالاکڤانێ مەدیایی ل باژارێ کرمانشاهێ کو ب ڤێ توهمەتێ تێ دەستەسەرکرن، پێش نها مزەفەر وەلیدبێگی ژی ل ڤی باژارای ب ڤێ توهمەتێ چەندین رۆژان هاتبوو دەستەسەرکرن.\nرێکخراوا هەنگاو ژ بۆ مافێن مرۆڤان رۆژا شەمی ٢٥/١/٢٠٢٠ان هەڤدەم دگەل بەلاڤکرنا نووچەیێ دەستەسەرکرنا وەحید فەتاحی راگهاند کو یەک ژ چالاکڤانێن مەدیایی خەلکێ پاوە ب سەدەما بکار ئەئانینا پەیڤا “شەهید” ژ بۆ قاسم سولەیمانی، ژ ئالیێ سازیێن ئەولەهی یێن ڤی باژاری ڤە هاتیە دەستەسەرکن.\nهەنگاوێ ئەڤ یەک ژی راگهاند کو هێزێن ئەولەهیا ئیرانێ ل پاوە پێش نها مزەفەر وەلیدبێگی یەک ژ مەدیاکارێن ڤی باژاری و رێڤەبەرێ کەنالێ تیلیگرامی یێ ب ناڤێ “دەنگی نۆریاو” ژی ب هەمان توهمەتێ هاتیە دەستەسەرکرن. وەلیدبێگی دو رۆژان پاش دەستەسەرکرنێ د دەمەکێ دە کو ب توندی ژ ئالیێ هێزێن ئەمنی یێن ئیرانێ ڤە د گرتیگەهێ دە هاتبوو ئیشکەنجەدان، ئازاد بوو.\nد یاسایێن کۆمارا ئیسلامی یا ئیرانێ دە تو تاوانەک سەبارەت بکار نەئانینا پەیڤا “شەهید” نینە، لێ بەلێ د دەما دو هەفتەیێن رابووری دە ژ بلی باژارێ پاوە، هنەک نووچە سەبارەت دەستەسەرکرنا هنەک کەسان ب تایبەتی رێڤەبەرێن کانالێن تیلیگرامی یان ژی چالاکڤانێن سوشیال مەدیایێ ل چەندین باژارێن ئیرانێ ژبەر بکار نەئانینا پەیڤا شەهید ژ بۆ قاسم سولەیمانی، هاتن بەلاڤکرن.


بڕياره ئەمڕۆ هه‌ردوو مه‌كته‌بى سياسى پارتى ديموكراتى كوردستان و يه‌كێتى نيشتمانى كوردستان له شارى هه‌ولێر كۆببنه‌وه.\nبه گوێره‌ى زانيارييه‌كانى كوردستان24، له كۆبوونه‌وه‌كه‌دا پرسى پێكهێنانى كابينه‌ى نۆيه‌مى حكوومه‌تى هه‌رێمى كوردستان و پرسه‌كانى په‌يوه‌ست به كه‌ركووك و به‌غدا تاوتوێ ده‌كرێن.\nئەوە لە كاتێكدایە بڕیاربوو لە دوو ھەفتەی رابردوودا كۆبوونەوەكە ئەنجامبدرێت، بەڵام دووجار كۆبوونەوەكە دواخرا.\nعەمار نەجمەدین، نێردراوی كوردستان24 رایگەیاند: "شاندی پارتی دیموكراتی كوردستان پێكھاتووە لە نێیچرڤان بارزانی، جێگری سەرۆكی پارتی و مەسرور بارزانی، كاندیدی پارتی بۆ پێكھێنانی كابینەی نوێی حكوومەتی ھەرێمی كوردستان و فازڵ میرانی سكرتێری مەكتەبی سیاسی و ھۆشیار زێباری و مەحموود محەمەد و ئازاد بەرواری و جەعفەر ئیمینكی ئەندامانی مەكتەبی سیاسی پارتی. ھەروەھا شاندی یەكێتی نیشتمانی كوردستان لەلایەن كۆسرەت رەسوڵ، جێگری سكرتێری گشتی یەكێتی سەرپەرشتی دەكرێت و ئەندامانی شاندەكە پێكھاتوون لە حاكم قادر حەمەجان و عومەر فەتاح و سەعدی پیرە و باڤڵ تاڵەبانی".\nپێشتریش شاندی پارتی دیموكراتی كوردستان، بۆ بەمەبەستی گفتوگۆكردن لەبارەی پێكھێنانی كابینەی نوێی حكوومەتی ھەرێمی كوردستان سەردانی یەكێتی و گۆڕانی كردووە، بڕیاریشە لەم گەڕەی كۆبوونەوەكان ھەوڵی جددی بدرێت بۆ گەیشتن بە رێككەوتن لەسەر پێكھێنانی حكوومەت.\nھەڵبژاردنی پەرلەمانی كوردستان لە 30/9/2018 بەڕێوەچوو. چەند رۆژێك دوای راگەیاندنی ئەنجامە بەراییەكان، شەوی 20/10/2018، كۆمسیۆنی ھەڵبژاردن و راپرسی لە ھەرێمی كوردستان، ئەنجامی كۆتایی ھەڵبژاردنی پەرلەمانی بڵاوكردەوە و پارتی دیموكراتی كوردستان، بە بەدەستھێنانی 45 كورسی پەرلەمانی بووە براوەی یەكەمی ھەڵبژاردن.


گوتەبێژی پۆلیسی سۆران: لە رۆژانی جەژندا هیچ رووداوێك تۆمارنەكراوە | دەزگاى زارى کرمانجى\nگوتەبێژی پۆلیسی سۆران: لە رۆژانی جەژندا هیچ رووداوێك تۆمارنەكراوە\nگوتەبێژی بەڕێوەبەرایەتی پۆلیسی سۆران، ئاشكرای دەكات " كە پلانەكانیان بۆ رۆژانی پشووی جەژنی قوربان سەركەوتوو بووەو هیچ رووداوێكیش تۆمار نەكراوەو هۆكارەكەشی ئاشكرا دەكات.\nمقەدەم شەماڵ دێواری، گوتەبێژی بەڕێوەبەرایەتی پۆلیسی سۆران، بە زاری كرمانجی راگەیاند " بەر لەهاتنی جەژنی قوربان بە هەماهەنگی هێزە ئەمنییەكان پلانێكی توكمەمان دانا بۆ ئەوەی هاووڵاتیان جەژنێكی خۆش بەڕێبكەن، خۆشبەختانە پلانەكانمان سەركەوتووبووەو لە ماوەی چوار رۆژی رابردووی پشووی جەژنی قورباندا هیچ رووداوێكی وا تۆمار نەكراوە".\nئاماژەشی بەوەدا " هۆكاری كەمبوونەوەو نەبوونی رووداو لەم چەند رۆژەدا دەگەڕێتەوە بۆ شەو نخوونی پۆلیس و هێزە ئەمنییەكانی سنوورەكەمان، هەروەها ئاستی رۆشنبیری خەڵكەكە، وەك دیاریشە بەهۆی بڵاوبوونەوەی ڤایرۆسی كۆرۆنا خەڵكی بۆ خۆپاراستنیان كەمتر لەماڵەكانیان دەهاتنەدەر.


بون به‌عه‌مید له‌گه‌نده‌ڵستاندا\nئه‌گه‌ر چی خانه‌نشینی مافی هه‌موو مرۆڤێكی سه‌ر ڕووی ئه‌م زه‌مینه‌یه به‌ڵام دیاره له‌به‌ر ئه‌وه‌ی كه خانه‌نشین كردن له‌مه‌مله‌كه‌ته‌كه‌ی ئێمه‌دا پێوه‌ری بۆ نیه و په‌یوه‌ندی به ته‌مه‌ن و ساڵی خزمه‌ت و هیچ باب و مه‌رجێكی خانه‌نشینیه‌وه نیه هه‌ر بۆیه‌ش ئه‌به‌نین مناڵێكی كه هێشتا ده‌می بۆنی شێر ئه‌دات به پله‌ی وه‌زیر یانیش لیوا خانه‌نشین ئه‌بێت یان ئه‌كرێت…!! \nله‌گه‌ڵ ئه‌وه‌شدا كه له مه‌مله‌كه‌ته‌كه‌ماندا نادادپه‌روه‌ریه‌كی بێ ئه‌ندازه به‌رامبه‌ر به خانه‌نشینان ئه‌كرێت و به هه‌زاران خانه‌نشینی (علوج) و بن دیوارمان هه‌یه به‌س هه‌ر هه‌مووی خراوه‌ته لایه‌كه‌وه و خانه‌نشین كردنه‌كه‌ی من كه به‌مه‌به‌ست و بۆ پرۆپاگانده‌ی سیاسی و ناوزراندن بووه هه‌میشه وه‌ك مه‌سه‌له‌یه‌كی عاجباتی و سه‌رسوور هێنه‌ر له هه‌رێمێكی سه‌رتاپا گه‌نده‌ڵ دا ته‌ماشا ئه‌كرێت و هه‌ر ئه‌وه‌نده‌ی كه له هه‌ڵبژاردن نزیك ئه‌بینه‌وه ئه‌بێته‌وه بنێشته خۆشه‌ی ده‌مه پیسه‌كان …\nجا ئه‌گه‌ر بۆ ناو زڕاندن نه‌بێت ئه‌ی بۆ هه‌موو به‌ره‌و هه‌ڵبژاردنێك ئه‌كرێمه‌وه عه‌مید له‌م گه‌نده‌ڵستاندا به مه‌رجێك كه نه عمید بم و نه جندی !!!\nتێبینی: ئه‌م بابه‌ته‌م دوێنێ نوسی.. و جارێكیتر هه‌ڵدانه‌وه و خستنه‌وه به‌رباسی ئه‌و مه‌وزوعه‌م له كاتێكدایه كه حكومه‌تی هه‌رێم یاسای پێداچونه‌وه‌ی به موچه‌ی خانه‌نشیناندا كردوه و به یه‌كێك له بڕیارو كاره باشه‌كانی ئه‌م حكومه‌ته‌ی ده‌زانم و بۆ یه‌كه‌م جار بڵێم كه هه‌م پشتیوانی هه‌م ده‌ستخۆشیان لێده‌كه‌م….\nهه‌واڵی ره‌د كردنه‌وه‌ی خانه‌نشینیه‌كه‌م (٢-١١-٢٠١٤)\nشهاده جنسیه‌ی عیراقی ( ٢٣-٧-٢٠١٧)\nده‌فته‌ر نفوسی ٥٧\nکۆی سه‌ردان: 17304971


ئێران بە گوێرەی بەرجام پێشوازی لە دانوستان و ڕێککەوتن دەکات - Mehr News Agency\nAP ١٣٩٨ Azar ٢٩ ٢٠:١٣\nNews Code 29945\nبە ڕاپۆرتی ئاژانسی هەواڵی مێهر، حەسەن ڕۆحانی سەرۆک کۆماری ئێران لە دانوستانی هاوبەشی لە گەڵ "ئابە شینزۆ" جەختی کرد: ئێران بەردەوام لە پێناو جێگرکردنی ئاشتی و ئاسایشی ناوچە و جیهان بە یارمەتی و هاوکاریی وڵاتانی ناوچە و دراوسێی هەوڵی داوە و بەو مەبەستە نامەگەلێکی بۆ سەرکردەی وڵاتانی ناوچە ناردووە.\nسەرۆک کۆمار وێرای نرخاندنی پاڵپشتیی ژاپۆن لە پلانی ئاشتی هورمۆز، ڕایگەیاند:ئێران بەردەوام بەرپرسایەتییەکانی بۆ دابین کردنی ئاسایشی ناوچە ڕاپەڕاندووە و لەو سەر ئەو بڕوایەین کە ئاسایشی کەنداوی فارس لە لایەن وڵاتانی بیانییەوە کە هەوڵی پشت کردن لە یاساگەلی نێودەوڵەتی و تاک لایەنەخوازی دەدەن، تێک دراوە.\nئەو هەروەها ئاوری لە مژاری گەمارۆگەلی ستەمکارانە و نایاسایی ئەمریکا لە دژی ئێران پاش کشانەوەی ناپابەندانەی لە بەرجام، وتی: ئەمریکا بەو کارەی هەڕەشەی خستە سەر ئاسایش و ئاشتی جیهان.\nسەرۆک کۆمار بە بیرهێنانەوەی زەروورەتی پێداگریی لە سەر بڕیارنامەی ٢٢٣١ی ئەنجومەنی ئاسایشی نەتەوە یەکگرتووەکان لە لایەن هەموو وڵاتانی جیهانی، وتیشی: گەمارۆکانی ئەمریکا جۆرێک تیرۆریزمی ئابوورییە و پێویستە ئەو وڵاتانەی لە سەنگەری بەرەنگاربوونەوەی تیرۆریزدا چالاکن، لە دژی ئەو کارەی ئەمریکا بوەستن.\nڕۆحانی کشانەوەی ئەمریکا لە بەرجام و سەپاندنی گەمارۆگەلی بێ وێنەی ئابووریی لە دژی گەلی ئێران بە هەنگاوێکی دوو بەر دۆڕاو وەسف کرد و ڕایگەیاند: ناپەیمانی ئەمریکا نە تەنیا زیانی بە ڕێککەوتنێکی گەورەی نێودەوڵەتی گەیاند، بەڵکوو زیانی بە ئاشتی و پەیوەندی سیاسی دۆستانەی نێوان وڵاتنیش گەیاندووە.\nناوبراو ئاوری لە پرسی کەمکردنەوەی هەنگاو بە هەنگاوی پابەندییە بەرجامییەکان لە لایەن ئێران پاش کشانەوەی ئەمریکا لەو ڕێککەوتنە و دەستەوەستانی ئەورووپییەکان لە ڕاپەڕاندنی بەڵێنەکانیان لە چوارچێوەی بەرجام دایەوە و جەختیشی کرد: لە سەر ئەو بڕوایەین بەرجام نمانەیەکی کارا لە گەیشتن بە ئاشتی و دۆستایەتی لە نێوان هەموو وڵاتانی جیهانی بوو.\nسەرۆک کۆمار وێرای ئاماژە بە پێشوازیی ئێران لە هەر هەوڵ و هەنگاوێکی جیهانی بۆ پاراستنی بەرجام و دابین کردنی ئاشتی و ئاسایشی ناوچە لە پەنای بەرزکردنەوەی مامەڵەی ئابووری بە تایبەت لە بواری وزە و فرۆش و هەناردەی نەوت، وتی: ئاساییە لە چوارچێوەی بەرژەوەندییەکانمان پشت لە هەرجۆرە دانوستان و ڕێککەوتنێک لەو بوارانەدا نەکەین.\nهاوکات سەرۆک وەزیرانی ژاپۆن, ئابوو شینزۆ هەروەها پاڵپشتی بەردەوامی ژاپۆن بۆ بەرجامی ڕاگەیاند و وتیشی کە هەوڵەکانی لەو بوارە درێژە پی دەدات و لەوبارەیە ژاپۆن هاوکارییەکانی لە گەڵ سێ وڵاتی ئەورووپی دەست پێ کردووە.


هۆتێل یا نەخۆشخانە؟\nلە ماوەی دو ساڵی تەمەنیدا، کابینەی شەشەمی وەزارەتی تەندروستی داهێنان و دەستکەوتێکی ئەوتۆی نەبوە. بەڵام یەکێک لەو داهێنانە گەورانەی لێرەدا شایانی هەڵەوەستە کردن و هەڵکۆڵین و شرۆڤەکردن بێت، دەستگرتنی کۆمەڵێک دەستەواژەیە و هێنانیانە بۆ ناو فەرهەنگی سیستم و سیاسەتی تەندروستی لە کوردستاندا.\nیەکێک لەو دەستەواژە و وشانەی لەلایەن بەرپرسانی وەزارەتی تەندروستی و بەتایبەتی وەزیری تەندروستەوە، بەبۆنە و بەبێ بۆنە بەکاردەهێنرێت، دەستەواژەی "هۆتێلەوانیە". وەزیری بەڕێزی تەندروستی ئەو دەستەواژەیە بۆ ئەو خزمەتانە بەکاردەهێنێت کە لە دوای خەواندنی نەخۆش لە نەخۆشخانەوە دەستپێدەکات. خزمەتێک کە شتن و پاکردنەوە و پێشکەشکردنی خواردن و خواردنەوە و ئامادەکردن و خاوێنڕاگرتنی شوێنی خەواندنی نەخۆش ...هتد دەگرێتەوە.\nشیکردنەوەی هۆکار و باکگراوەندە مەعریفیەکانی پشت بەکارهێنانی ئەم دەستەواژانە لە لایەن وەزیری تەندروستیەوە، کۆمەڵێک راستی گرنگمان دەربارەی سیاسەتی تەندروستی لە کوردستاندا بۆ دەردەخات و یارمەتیمان دەدات بۆ بینینی هێڵە پانەکانی ئاسۆی داهاتوی سیستمی تەندروستی لە کوردستاندا، ئەگەر ئەو سیاسەتە بەردەوام بێت. وەزیری تەندروستی لە دوایین چاوپێکەوتنی تەلەفزێونی لەگەڵ کەناڵی کەی ئێن ئێندا، چەند جارێک ئەو دەستەواژەیە بەکاردەهێنێت. ئەم بەکارهێنانە ئاماژیە بۆ دو رەهەندی گرنگی سیاسەتی تەندروستی لە کوردستاندا؛ یەکەمیان، بینینی خزمەتی تەندروستیە وەکو بزنسێک یا بازرگانیەکی ئابوری کە خۆی لە هۆتێلەوانیی نزیکدەکاتەوە تا کارێکی خێرخوازیی و مرۆڤانەی پێویست. رەهەندی دوەم، کە ئاستێکی پراکتیکی ئەو بەکارهێنانەیە لە ناوهێنانی کۆمەڵێک هۆتێل و نەخۆشخانەی تایبەت لە لایەن وەزیرەوە، کە دەچێتە خانەی ریکلامکردن بۆ ئەو بزنسانەی کە خودی وەزیر خۆی لە بڕیارێکی پێشوتردا قەدەغەی ریکلامکرن بۆیانی کردبو.\nوەزیری تەندروستی لە نمونیەکدا بەراوردێک لەنێوان هۆتێلێکی ناسراوی شاری هەولێر، لەگەڵ نەخۆشخانەیەکی تایبەتی ئەو شارە دەکات. وەزیری بەڕێز بە دیاریکراوی ناوی هۆتێل رۆتانا دەهێنێت و دەڵێت ناکرێت نەخۆشخانەی ژینی تایبەت لە هەولێر هەمان نرخی رۆتانا لە نەخۆش وەرنەگرێت، لە کاتێکدا هەردو بزنسەکە هەمان خزمەتی "هۆتێلەوانی" پێشکەش دەکەن. لەڕاستیدا جەنابی وەزیر دورتر دەڕوات و دەڵێت ئەو خزمەتە "هۆتێلەوانیەی" لە نەخۆشخانەی ژینی تایبەت پێشکەش دەکرێت لەوەی رۆتانا باشترە، بۆیە ئاساییە ئەگەر ژینی تایبەت نرخەکەی لە رۆتانا بەرزتر بێت.\nئەم بەراوردکاریانە و بەکارهێنانی ئەو دەستەواژانە بۆ خۆیان نیشانە و ئاماژەیەکی بەهێزن بۆ ئەو سیاسەتەی کە وەزارەتی تەندروستی لە سایەیی ئەم وەزیرە و ئەم کابینەیەدا گرتویەتەبەر؛ ئەویش بە تایبەتکردنی سیستمی تەندروستیە. بە تایبەتکردنێک کە دەوێت هۆتێلی پێنج ئەستێرە لە جێگای نەخۆشخانە دابنێت و لە پاڵیدا قازانج بکات، بە تایبەتکردنێکە کە دەوێت ئەو خزمەتەی لە نەخۆشخانەکاندا پێشکەش دەکرێت بگۆڕێتەوە بەوەی ناوی لێ ناوە "هۆتێلەوانی".\nپێش ئەوەی بچینە سەر دژەئارگۆمێنتی لۆژیکی سەبارەت بەو بەکارهێنانانەی سەرەوە، دەبێت ئەوە بڵێین کە خودی بەراوردەکە لە بێزهاتنەوە زیاتر هیچی تر لا بینەرێکی خاوەن ویژدان دروستناکات. بەرپرسانی وەزارەتی تەندروستی و لە سەروی هەمویشیانەوە وەزیری تەندروستی خۆی، کۆمەڵێک راستیی لۆژیکی زۆر سادەیان لە بیر کردوە یا لە بیری خۆیانیان بردوەتەوە، کە دڵنیام سادەترین هاوڵاتیی ئەم هەرێمە باش لێیان بەئاگایە. سەرەتا، خزمەتی تەندروستی دنیایەک جیاوازی لەگەڵ هۆتێلەوانی و ئەو کاڵا و خزمەتانە هەیە کە "هۆتێل" پێشکەشیان دەکات. سادەترین جیاوازی ئەوەیە کە هاوڵاتی یا بازرگان یا گەشتیار بە ئارەزوی خۆی و بۆ پشودان دەچێتە هۆتێل و لە بەرامبەردا پارەیەک دەدات بۆ ئەو خزمەتانەی وەریدەگرێت. لە خزمەتی تەندروستیدا، چیرۆکەکە زۆر جیاوازە؛ هاوڵاتی یا نەخۆش بە ئارەزوی خۆی و بۆ خۆشی و پشودان لە نەخۆشخانەدا ناخەوێنرێت و ئەو رۆڵێکی گەورە لە خەواندن یا نەخەواندن لە نەخۆشخانەدا نابینێت و یەکێکی تر (کە پزیشکە) ئەو بڕیارەی بۆ دەدات. هاوکات، خەوتن یا نەخەوتن لە هۆتێل، دەشێت مەترسیەکی ئەوتۆ لەسەر ژیانی گەشتیارەکە دانەنێت، بەڵام هەمان حاڵەت بۆ نەخۆشێک جیاوازە و رەنگە نەخۆتن لە نەخۆشخانە یا پێشکەشکردنی خزمەتێکی سەقەت و لە ئاستیکی کواڵیتی نزمدا، مەترسی لەسەر ژیانی نەخۆشەکە دروستبکات.\nشوبهاندنی نەخۆشخانە و ئەو خزمەتەی تیایدا پێشکەشدەکرێت بە هۆتێل، پێ لەسەرنانی هەمو ئەو رەهەندە مرۆییانەیە کە لەگەڵ خزمەتی تەندروستی و پزیشکیدا وابەستەیە. ئەو شوبهاندنە، نیشانەی شکستی وەزارەتی تەندروستیە لە تێگەیشتن لە خزمەتی پزیشکیی وەکو خزمەتێکی گشتگیری هەمە لایەنە کە تەنها لایەنی دەرمانکردن یا نەشتەرگەریکردن ناگرێتەوە، بەڵکو کۆمەڵێک لایەنی ئاگاداربون و خزمەتکردنی مرۆییانە و لە خۆبوردوانە دەگرێتەوە کە گرنگن بۆ چاکبونەوەی نەخۆش و گەڕانەوەی بۆ ژیانی ئاسایی. بۆ نمونە ئەگەر لە هۆتێلێکدا خواردنێکی باش پێشکەش نەکرێت، گەشتیارەکە هەڵبژاردەی ئەوەی هەیە بچێتە دەرەوە و لەهەر چێشتخانەیەکی تر نانێک بخوات، بەڵام ئەگەر نەخۆشێکی دڵ، خواردنەکەی پڕ بو لە چەوریی چیی بکات؟ دەمەوێت ئەوە بڵێم کە کارمەندانی هۆتێلێک بەپێی ئەو موچەیەی کە دیاندرێتێ کار دەکەن و نابێت کەمتر و خۆیان نایەنەوێت زیاتر لە بەهای موچەکەیان پێشکەشبکەن. بەڵام لە نەخۆشخانەدا و لە کاتی پێویستدا، دەشێت کارمەند چاوپۆشی لە بڕی موچەکەی بکات و ویژدان و خۆشەویستی بۆ مرۆڤ لە لای خۆی بکات بە پێوەر بۆ پێشکەشکردنی خزمەتێکی باش. شوبهاندنی ئەو خزمەتەی کە کارمەندە بەڕێزەکانی نەخۆشخانەکان پێشکەشی دەکەن بە هۆتێلەوانەی، نەک تەنها کەمکردنەوەی بەهای خزمەتەکەیان و سڕینەوەی دورییە مرۆیەکانی کارەکەیانە بەڵکو لە ئیهانەکردنیش نزیکدەبێتەوە.\nلە لایەکی ترەوە، دەرکەوتنی وەزیری تەندروستی لەسەر شاشەکانی تەلەفزێون و ناوهێنانی هۆتێلێکی ناسراو و نەخۆشخانەیەکی تایبەت بە ئاشکرا و پێاهەڵدان بە خزمەتە "هۆتێلەوانەیەکانی" ئەوەی دوایی، دەچێتە قاڵبی ریکلام کردنەوە و پێشێلکردنی بڕیارێکی پێشوی خودی وەزیر خۆیەتی کە ریکلامی بۆ پزیشکان و نەخۆشخانەکانی قەدەغە کردبو. ئەو کات و ئێستاش بەڕونی دیاربو کە ئەو بڕیارەی جەنابی وەزیر تەنها بۆ کەمکردنەوەی کارتێکردنی کێبڕکێی ئەو پزیشکە عەرەب و بیانیانە بو کە زەرەریان لە بزنس و نەخۆشخانە تایبەتەکانی خۆیان و هاوەڵاکانیان دەدا.\nوەزارەتی تەندروستی لەڕێی بەکارهێنای ئەم دەستەواژە و وشانەوە دەیەوێت تەنها یەک ئامانج بپێکێت؛ ئەویش ئەوەیە کە بەتایبەتکردنی سیستمی تەندروستی وردە وردە لای خەڵک و پزیشکان و چالاکەوانن ئاسایی بکاتەوە. وەزارەتی تەندروستی لە زۆربەی پرۆژە و چالاکیەکانیدا پچڕپچڕ و بێ بەرنامە کاریکردوە، تەنها لە سیاسەتی بەتایبەتکردنی سیستمی تەندروستی و خزمەتی تەندروستی نەبێت کە زۆر بە سیستماتیکیانە و بە بەرنامەوە کاری کردوە. وەزارەتی تەندروستی دەوێت نەخۆشخانەکانی کەرتی گشتی رادەستی بازرگانەکانی بوارەکە و کۆمپانیاکانی سەر بە بەرپرسەکانی وەزارەتەکە و پارتە سیاسیە فەرمانڕەواکان بکات. بۆ ئەوەی ئەم کارەشەی زۆر زەق دەرنەکەوێت، بە قۆناغ دەیکات و سەرەتا لەو خزمەتانەوە دەستپێدەکات کە ئەو ناوی لێ ناون "هۆتێلەوانی".\nئەگەر پارتە ئۆپۆزیسێونەکان و فراکسوێنەکانیان لە پەرلەمان و رێکخراوە مەدەنی و پیشەییەکان و هاوڵاتیان بە گشتی فریانەکەون، لە ماوەیەکی کەمدا سیستمێکی تایبەتی تەندروستی لە جێگای ئەوەی کە هەیە دادەمەزرێت و لە باتی نەخۆشخانە، هۆتێلی پێنج ئەستێرەی گرانبەهامان پێ دەبەخشن.\nتێبینی: ئێمە بە ئاساییەوە ناوی هۆتێل و نەخۆشخانەکەمان هێنا، چونکە بە دیاریکراوی ریکلامان بۆیان نەکردوە، بەڵکو شیکردنەوەی ناوهێنانێکی پیشترمان کردوە.\n06/02/2012 بینین: 2346